qundao/data-zh-poetry huggingface dataset:
自清源入京
作者：卢龙云
朝代：明

长途匹马又朝天，曾记驱车入赵年。惨淡风霜欺旅鬓，萧条山水傍孤弦。流言促驾成三仕，拙宦何阶待九迁。堪笑几回霄汉上，为他人望已登仙。
至后为李茂才兄弟寿母
作者：卢龙云
朝代：明

节是书云后，堂开献寿初。海邦符鲁颂，洛涘引潘舆。爱日欣长至，承欢集庆馀。层霄三凤羽，应渐送吹嘘。
至后梁从甫招同郭学宪雪中小集时余捧檄将就道矣
作者：卢龙云
朝代：明

书云初罢雪濛濛，岁岁阳生景略同。对酒总怜时屡改，论文堪羡赋争雄。他乡缥缈风尘外，俗吏驱驰怅恋中。握手与君仍几醉，夜来先梦岭云东。
至后送谢友可考绩二首
作者：卢龙云
朝代：明

几度皇华使，三年法署郎。臣劳今上考，岁序又初阳。驿骑风尘远，天朝雨露长。鹓鸾多旧侣，剑佩待明光。宦迹淹南国，才名重两都。风云仍傍阙，雨雪但征途。念旧恩逾渥，酬劳愿不孤。庙堂安石略，留以弼皇图。
至后送谢友可考绩二首·其一
作者：卢龙云
朝代：明

几度皇华使，三年法署郎。臣劳今上考，岁序又初阳。驿骑风尘远，天朝雨露长。鹓鸾多旧侣，剑佩待明光。
至后送谢友可考绩二首·其二
作者：卢龙云
朝代：明

宦迹淹南国，才名重两都。风云仍傍阙，雨雪但征途。念旧恩逾渥，酬劳愿不孤。庙堂安石略，留以弼皇图。
舞蛟石行有序
作者：卢龙云
朝代：明

清宛堂前三丈石，出自他山始何日。洞庭波底一潜蛟，舞馀幽壑离窟宅。已化贞坚状独奇，舞态犹存未异昔。不与青州怪并来，岂藉神人驱始得。鉴赏曾经巨笔铭，先朝真迹自堪凭。雷雨乍闻恐变化，风云如待欲飞腾。何缘异代相传久，呵护应知属地灵。倚槛不堪残秀萼，垂阴犹复绕朱藤。丈人夙昔曾见梦，何如友谊今逾重。笏袍亦类米家虔，表异真过灵璧贡。长许高人入咏觞，更与词林侈歌颂。平泉不羡赞皇居，叱羊浪说金华洞。兴废由来自有时，灵光独在此为宜。主人自昔多奇尚，神物于今却遇知。屡经险阨终难易，岂因权力可潜移。将军台榭逢新主，学士祯祥再见之。
舟中寒雨二首
作者：卢龙云
朝代：明

水宿愁零雨，江寒傍客裘。川原犹万里，漂泊且孤舟。不为资三径，何缘薄一丘。关心无限事，揣分愧宜休。寒风催改岁，阴谷待回春。旅鬓星星短，行厨日日贫。室家携自累，僮仆转相亲。即道京华好，难忘旧隐沦。
舟中寒雨二首·其一
作者：卢龙云
朝代：明

水宿愁零雨，江寒傍客裘。川原犹万里，漂泊且孤舟。不为资三径，何缘薄一丘。关心无限事，揣分愧宜休。
舟中寒雨二首·其二
作者：卢龙云
朝代：明

寒风催改岁，阴谷待回春。旅鬓星星短，行厨日日贫。室家携自累，僮仆转相亲。即道京华好，难忘旧隐沦。
舟中望匡庐
作者：卢龙云
朝代：明

江光荡漾片帆轻，更喜庐山入望晴。飞瀑直随群嶂出，断虹遥挂数峰明。难骖白鹿云中驾，暂借青龙水上行。试问紫阳人去远，九经还似宋诸生。
舟夜湖风骤起
作者：卢龙云
朝代：明

静夜风逾急，维舟客未安。鱼龙应启蛰，浦溆遍生澜。睡美愁仍起，更长梦亦寒。呼灯危坐久，独酌慰惊湍。
舟抵清源曹侍御宅忧在里再过舟中
作者：卢龙云
朝代：明

留滞江南望阙回，逢君暂亦出西台。百年风木情偏感，千里萍蓬笑乍开。白马众疑骢马避，缟衣人道绣衣来。中朝旧侣时相忆，法座星光切上台。
舟次怀旧
作者：卢龙云
朝代：明

忆昔扁舟此地过，樽前谈咏得羊何。几回梦断清秋月，何处重听子夜歌。远道炎蒸愁赤日，孤村云石蔓青萝。山阳笛在偏增感，不尽离怀对绿波。
舟次浔洲赠薛明府有引
作者：卢龙云
朝代：明

孤舟暂泊浔江濆，地主西来孰似君。南国交游伤共远，东藩雨露忆曾分。象贤不愧中朝武，手泽还藏百代文。四字生平思燕翼，一枝长播桂林芬。
舟次清江冯睢阳以简招辞之继就酌舟中
作者：卢龙云
朝代：明

何处怀人水一方，每依云树望睢阳。双鱼忽至长淮外，驷马仍过孔道旁。对酒谩疑河朔饮，坐谈深接令君香。风尘此会知非偶，何必还登单父堂。
舟次葛阳
作者：卢龙云
朝代：明

容与扁舟度葛阳，停桡相问总他乡。几般笑语山川异，两月舟帆驿路长。腊尽官梅含雪色，春来群卉换年芳。旅吟只讶同声少，行李萧萧大道傍。
舟溯黄河即事
作者：卢龙云
朝代：明

乘舟五月出维扬，客子当歌思转长。京阙北瞻云渺渺，河流东下水汤汤。频年旱魃怜荒损，何日污邪足稻粱。转饷未能宽旦夕，催丁已复急河防。梯航十道输天府，车骑千人指帝乡。负弩形疲还置驿，挽舟力尽尚赢粮。几家烟火愁炊桂，极目沧波待变桑。中泽雁鸿差可叹，大东杼轴向来伤。但看耕凿俱王土，不似纷争屡战场。最爱阳城先抚字，并须元结集流亡。年来荒度功多就，更拟河清颂圣王。
舟行值雨
作者：卢龙云
朝代：明

长江烟雨泛兰桡，极目关山万里遥。踪迹重违门外柳，功名犹是梦中蕉。客来转忆孤山鹤，寒至偏侵季子貂。何日功成归绿野，丛林丰草任渔樵。
舟行寄谢张明府
作者：卢龙云
朝代：明

历尽羊肠路几千，何缘孤棹到中川。乘流幸借张融舸，被酒兼如李白船。政乐已闻歌瑞麦，官贫时自赋贪泉。明廷此日甄群吏，会有褒书下九天。
舟过湟川访莫元慎褐玉轩小酌道旧二首
作者：卢龙云
朝代：明

里闬声相慕，萍蓬意倍亲。君今仍短褐，众共惜儒珍。未可城归赵，谁言客负秦。深杯聊慰藉，雪后有阳春。自入维桑里，偏多伐木情。山光连众壑，云气抱孤城。地有人怀玉，途逢客聚星。不缘今夕酒，何以见同声。
舟过湟川访莫元慎褐玉轩小酌道旧二首·其一
作者：卢龙云
朝代：明

里闬声相慕，萍蓬意倍亲。君今仍短褐，众共惜儒珍。未可城归赵，谁言客负秦。深杯聊慰藉，雪后有阳春。
舟过湟川访莫元慎褐玉轩小酌道旧二首·其二
作者：卢龙云
朝代：明

自入维桑里，偏多伐木情。山光连众壑，云气抱孤城。地有人怀玉，途逢客聚星。不缘今夕酒，何以见同声。
舟过飞来寄怀朱少襄惟乐叔侄时有约共赏飞泉以公阻不至
作者：卢龙云
朝代：明

峡古传中宿，峰高接上玄。乾坤开福地，阁殿敞诸天。化乐连苍霭，全清逗紫烟。猿归碧洞外，虎伏翠楼前。地即安期隐，亭传葛令仙。钓台依近岸，幡岭对前川。飞寺流千劫，閒僧学五禅。探奇长弭棹，选胜别张筵。洞改流觞涧，岩听泻玉泉。主人多乐事，宾从富新篇。挥壁尘应尽，磨厓石屡镌。重游心并切，千里信空传。命驾怜嵇吕，论诗忆运连。情悬高士榻，兴逐剡溪船。山灵如未却，何日好来旋。
舟雨二首
作者：卢龙云
朝代：明

永夜风声急，江涛带雨寒。可堪孤客耳，欹枕梦初残。春至应多雨，愁缘夜打篷。岂须留滞怨，润物却为功。
舟雨二首·其一
作者：卢龙云
朝代：明

永夜风声急，江涛带雨寒。可堪孤客耳，欹枕梦初残。
舟雨二首·其二
作者：卢龙云
朝代：明

春至应多雨，愁缘夜打篷。岂须留滞怨，润物却为功。
艳歌行
作者：卢龙云
朝代：明

荆杨路迢遥，南金久寂寥。隐者混沙砾，用之等琼瑶。洛阳发中使，黄金色自骄。披沙金始见，采择不盈朝。韫之以桂椟，驰上洛阳宫。见者莫不叹，问金来何从。谁能铸镕此，同归大冶中。珠玉缭绕之，翠羽问陆离。本是荆杨金，今作后庭辉。
芙蓉驿换舟二首
作者：卢龙云
朝代：明

碧山千叠削芙蓉，山下寒江旦暮通。南北路岐人易老，光阴多付客愁中。古水阴森官渡头，从前烟雨几维舟。沙鸥野燕多相识，却怪游人自滞留。
芙蓉驿换舟二首·其一
作者：卢龙云
朝代：明

碧山千叠削芙蓉，山下寒江旦暮通。南北路岐人易老，光阴多付客愁中。
芙蓉驿换舟二首·其二
作者：卢龙云
朝代：明

古水阴森官渡头，从前烟雨几维舟。沙鸥野燕多相识，却怪游人自滞留。
芜湖舟中赠王虞部
作者：卢龙云
朝代：明

春江花月夜维舟，杯酒多君念客游。山泽灌输随物力，金钱积贮待前筹。诗因水部怜同调，启入山公羡独优。将作频烦真此日，庙堂仍仗佐先忧。
苏国博以考绩至迁官南大理复还金陵
作者：卢龙云
朝代：明

十年声誉满词垣，璧水传经道愈尊。报绩已从南国重，承恩新自汉宫蕃。秣陵风月还相待，廷尉刑章定不冤。杯酒雄谈殊未悉，忍看离袂出都门。
苏茂才溺舟江上仅以身免余解衣衣之并资其行李之困乏赋此慰勉
作者：卢龙云
朝代：明

万古江流在，帆樯竟日过。每凭舟楫用，得藉往来多。未破乘风浪，翻愁泛日波。君才原利涉，且自慰蹉跎。
苦寒行
作者：卢龙云
朝代：明

黯黯寒云黑，云寒不见月。天际多悲风，吹落云中雪。雪花入户来，寒威夜转烈。牢落客襟单，展转愁怀结。愁多苦夜长，耿耿待明发。旭日出东隅，开门扫积雪。素影流清辉，差可自怡悦。
苦热
作者：卢龙云
朝代：明

六月南方暑渐稠，祝融司令按炎陬。火旗当午常不散，烈驭中天故为留。销金烁石如飞炬，群生若在洪炉里。已应道路少行游，却以簿书妨燕处。安得大壑与层冰，令人但有河朔情。何当一夜金飙发，崇台峻宇同秋清。
苦热二首
作者：卢龙云
朝代：明

天上金犹伏，人间暑未消。宫恩无玉井，翘首待凉飙。逃暑非河朔，每愁触热行。已应秋气近，稍稍入蝉声。
苦热二首·其一
作者：卢龙云
朝代：明

天上金犹伏，人间暑未消。宫恩无玉井，翘首待凉飙。
苦热二首·其二
作者：卢龙云
朝代：明

逃暑非河朔，每愁触热行。已应秋气近，稍稍入蝉声。
范晦叔程右文将归见过值余外出代柬再约
作者：卢龙云
朝代：明

偶逐尘踪去，空闻二妙过。风流兼阮谢，吟和喜羊何。坐客应常满，逢君岂易多。归心如未急，清夜倘来歌。
荆花二首
作者：卢龙云
朝代：明

百卉春交媚，荆花亦自妍。迎风摇绛雪，得雨濯红泉。纤绿间重锦，繁芳染瑞烟。桃蹊看并美，堪为纪新篇。年光嗟荏苒，睹物若为情。每忆三荆合，偏令百感生。梗漂怜聚散，花落任枯荣。且喜庭芳满，均沾雨露成。
荆花二首·其一
作者：卢龙云
朝代：明

百卉春交媚，荆花亦自妍。迎风摇绛雪，得雨濯红泉。纤绿间重锦，繁芳染瑞烟。桃蹊看并美，堪为纪新篇。
荆花二首·其二
作者：卢龙云
朝代：明

年光嗟荏苒，睹物若为情。每忆三荆合，偏令百感生。梗漂怜聚散，花落任枯荣。且喜庭芳满，均沾雨露成。
荆门驿
作者：卢龙云
朝代：明

草绿荆门柳更浓，别来霄汉一萍踪。馀寒四月衣初袷，落日孤舟路几重。千里帆樯新禹贡，百年耕凿旧尧封。美人自古伤迟暮，回首天涯可易逢。
荔枝
作者：卢龙云
朝代：明

南国种偏奇，青林朱实垂。味分甘露液，色染绛罗衣。仙子霞为佩，佳人玉作肌。可怜尘骑远，空解笑杨妃。
莆阳林生以诗来贽赋答二首
作者：卢龙云
朝代：明

愧乏雄文惊海内，嗟因拙宦滞天涯。金茎望外长怀国，绿绮声中自放衙。公暇挥毫情稍惬，远来倾盖义偏嘉。壮游未藉雕虫末，况已新篇丽彩霞。海畔栖迟似隐沦，旅怀相慰转情亲。盐车渐逐泥涂老，金市遥看岁月新。久客关山怜落魄，淡交风味见吾真。玄言若就当谁识，门下侯芭有几人。
莆阳林生以诗来贽赋答二首·其一
作者：卢龙云
朝代：明

愧乏雄文惊海内，嗟因拙宦滞天涯。金茎望外长怀国，绿绮声中自放衙。公暇挥毫情稍惬，远来倾盖义偏嘉。壮游未藉雕虫末，况已新篇丽彩霞。
莆阳林生以诗来贽赋答二首·其二
作者：卢龙云
朝代：明

海畔栖迟似隐沦，旅怀相慰转情亲。盐车渐逐泥涂老，金市遥看岁月新。久客关山怜落魄，淡交风味见吾真。玄言若就当谁识，门下侯芭有几人。
莫愁湖二首
作者：卢龙云
朝代：明

美人当日属吾家，歌管楼台乐岁华。此地何缘誇托胜，空馀水木媚烟霞。一片湖光傍石城，却因佳丽与留名。当时歌舞人何在，渚鸟汀花独有情。
莫愁湖二首·其一
作者：卢龙云
朝代：明

美人当日属吾家，歌管楼台乐岁华。此地何缘誇托胜，空馀水木媚烟霞。
莫愁湖二首·其二
作者：卢龙云
朝代：明

一片湖光傍石城，却因佳丽与留名。当时歌舞人何在，渚鸟汀花独有情。
萱芝齐茂图为周生寿其外祖母
作者：卢龙云
朝代：明

宅相曾期应外家，且因喜燕进流霞。紫鸾诏待辉双翟，青鸟书传集六珈。萱号忘忧金作草，芝看联秀玉为花。由来圣善堪多祉，庆溢潘园未有涯。
董参军惠铜雀砚余以晋砚酬之皆古物也为赋二绝
作者：卢龙云
朝代：明

当年陶埴意，祗为美人工。转见文坛重，俱称自邺中。魏晋年俱远，风流更右军。彼曾歌舞伴，此解得鹅群。
董参军惠铜雀砚余以晋砚酬之皆古物也为赋二绝·其一
作者：卢龙云
朝代：明

当年陶埴意，祗为美人工。转见文坛重，俱称自邺中。
董参军惠铜雀砚余以晋砚酬之皆古物也为赋二绝·其二
作者：卢龙云
朝代：明

魏晋年俱远，风流更右军。彼曾歌舞伴，此解得鹅群。
蒋虞部招集分署二首
作者：卢龙云
朝代：明

舟中逃暑懒逢迎，长日科头谢友生。何事仙郎解相识，临流觞咏转多情。数椽精舍倚江开，有客停桡入户来。河朔一尊堪对饮，况逢千里故人杯。
蒋虞部招集分署二首·其一
作者：卢龙云
朝代：明

舟中逃暑懒逢迎，长日科头谢友生。何事仙郎解相识，临流觞咏转多情。
蒋虞部招集分署二首·其二
作者：卢龙云
朝代：明

数椽精舍倚江开，有客停桡入户来。河朔一尊堪对饮，况逢千里故人杯。
蜀道难
作者：卢龙云
朝代：明

蜀道难，五丁开。峻坂千盘度，冲波百丈回。巫山剑阁高入云，瞿塘滟滪奔如雷。石栈天梯鸟道出，飞湍挂瀑猿声哀。蜀道难，不可攀，堪怪世人如走丸。每闻叱驭往，几见回驭还。王褒持节山间走，相如拥传里中看。亦有君平百钱知自足，子云寂寞一枝安。蜀道难，欲往从之阻且艰。令人壮志多催残，侧身西望涕汍澜。世路崄巇皆若此，不似鸿飞冥冥厉羽翰。
螺源诗社为陆肖静明府题
作者：卢龙云
朝代：明

林园觞咏几相将，物外逍遥乐正长。水自青螺环胜概，人俱白凤吐文章。千秋已共归耆社，百里还应让醉乡。江月溪花堪寄傲，品题何地不奚囊。
蟠桃图
作者：卢龙云
朝代：明

嘉树何年植，花殷实渐成。蒸霞先海色，和露足春荣。液美灵岩髓，香分汉苑茎。与君持介寿，驾鹤伴吹笙。
蟠桃行
作者：卢龙云
朝代：明

春风桃花千万树，几日飘零逐春去。四月枝头实正圆，频经采摘知何处。别有兹桃种最佳，灵根久托在仙家。栽培不染尘寰土，枝干时披阆苑霞。开花结实三千岁，应候经期长不改。筠笼相赠罕致之，时向瑶池宴里在。东方小儿岂不良，惯饮金盘玉屑浆。三过桃林采其实，寘之怀袖托天香。慇勤为谢西王母，彼是人间大隐侣。天上何年失岁星，流作金门陆沉者。后来桃熟好相招，免向林园更复取。
行役肥乡境上小集张方伯别业同广陵宗良弼
作者：卢龙云
朝代：明

春风境上揽晴芳，倾盖停骖漫举觞。贤聚久为冠盖里，吏来翻似石壕乡。不因行役红尘内，那得招携绿野旁。况是广陵新制曲，传来花下兴偏长。
行役贵竹轺中杂占
作者：卢龙云
朝代：明

轺车六月出炎荒，极目西南驿路长。孺子亭前方祖别，滕王阁外又他乡。琴囊书箧非天使，瘴雨蛮烟总夜郎。剑引丰城牛斗气，杯沾湘泽芷兰香。五溪疆域通殊服，六诏衣冠接越裳。时听啼猿过楚峡，不逢回雁自衡阳。云山在处皆王土，棫朴多年遍鬼方。周室作人歌寿考，汉家求士待贤良。文章谁解称司命，留滞余方困太行。雌伏尔时甘守黑，骏图谬寄得飞黄。黔中自古称遐俗，徼外于今息启疆。罗网并收麟凤侣，干戈已易艺文场。坐看茅茹征王国，兼采葑菲重帝廊。荐士敢当车马锡，贤书亦欲有辉光。
行次关峡值官舍倾坏寄宿民家
作者：卢龙云
朝代：明

野外无官舍，山间到夕阳。言投居士宅，遥傍水云乡。耕凿安时俭，风尘慰路长。儿童知礼客，庭户喜辉光。
补谪候旨未下
作者：卢龙云
朝代：明

不到京华久，宫阙望逾高。九阍严戟卫，陛楯戒呼号。我来自炎徼，仗剑出蓬蒿。驱骋长楸道，再返五陵豪。微官将白首，青草但如袍。姓名在除目，依稀似马曹。浪迹聊玩世，陈力愧时髦。一命亦不易，敢希鱼水遭。赤日方炎赫，步马忆兰皋。何当踏层冰，林洞恣游遨。俛首俟嘉惠，闭户绎离骚。
补谪入京集句
作者：卢龙云
朝代：明

迢递山河拥帝京，君王深在九重城。阳和不散穷途恨，江上几看芳草生。古往今来只如此，水流花谢两无情。共知人事何尝定，身贱多惭问姓名。
袁参知入贺
作者：卢龙云
朝代：明

凤历才过三十春，瞻天此日庆逾新。车驱万里趋王会，鉴拟千秋效国珍。海宇承流波尽息，文坛司命士仍亲。圣恩若遂需丞弼，杼轴东南正可陈。
褚邑丞以署捕有功院道交奖二首
作者：卢龙云
朝代：明

百里分司牧，千家颂有丞。全牛看解刃，一鹤对凝冰。心为穷檐苦，名堪长吏称。四方今上计，于尔识廉能。里巷倾豪举，鱼盐挟重赀。诘奸知胆碎，禦暴见风移。丹凤腾应远，黄龙兆愈奇。天曹徵吏绩，誉命此为基。
褚邑丞以署捕有功院道交奖二首·其一
作者：卢龙云
朝代：明

百里分司牧，千家颂有丞。全牛看解刃，一鹤对凝冰。心为穷檐苦，名堪长吏称。四方今上计，于尔识廉能。
褚邑丞以署捕有功院道交奖二首·其二
作者：卢龙云
朝代：明

里巷倾豪举，鱼盐挟重赀。诘奸知胆碎，禦暴见风移。丹凤腾应远，黄龙兆愈奇。天曹徵吏绩，誉命此为基。
西平行
作者：卢龙云
朝代：明

若有西平侯，不冤善为理。阴德类乃公，仁声相继美。当其活狱时，私心窃自拟。我后必有昌，发源从兹始。再世秉国钧，侯封耀闾里。驷马驾高车，奕叶流青史。
西河郝氏馀庆堂
作者：卢龙云
朝代：明

十年看树木，百年仰树德。树木长乔林，树德延世泽。干木隐西河，美誉亘今昔。卜夏与田方，亦复如双璧。寥寥千载馀，谁与践芳迹。丈人溪上居，秉心嗜玄寂。于世薄所营，齐物忘得失。捐粟惠贫荒，施剂起残疫。道路悯遗金，囹圄念艰阨。餔馁复赈穷，轻财殚心力。哀死建义茔，累累表幽宅。存殁总衔恩，自我无德色。哲嗣乃肯堂，作求念弥惕。永言绍家声，禔躬慎朝夕。当官重清勤，吏事岂缘饰。仁惠浃穷檐，勉勉树声绩。孙枝日衍繁，云霄看比翼。不见内史家，里中称万石。
西行抵端州同崔计部黄宪副郭茂才话别
作者：卢龙云
朝代：明

风雨长途黯不开，可堪新别故乡来。江头薄暮聊停舸，客里逢君漫举杯。秉烛剧谈消永夜，推篷暝色落荒台。交亲怅念分携处，却苦津人解缆催。
西行答赵仁甫
作者：卢龙云
朝代：明

何人解作阳春曲，世上巴词第相逐。闽海赵生才实奇，艺苑于今步称独。与余莫逆始论心，促席开樽时一吟。师门雅重学不愧，客舍相看情最深。大雪漫漫惊岁易，去住从今隔消息。伊余远役粤西陲，而君尚走长安陌。长安聚会不可常，他时绾绶向何方。风尘荏苒俱为客，欲寄音书路总长。
西行答黄季重时季重方在忧中
作者：卢龙云
朝代：明

长年奔走逐微名，此去西南越百城。圣化菁莪均士类，儒襟羔雁待文衡。山光傍马琴声入，夜色冲牛剑气横。怪尔蓼莪今且废，远从天外念周京。
观刈麦
作者：卢龙云
朝代：明

布谷声初定，欣看麦已秋。两岐虚颂瑞，八口但消忧。地薄难盈室，心劳岂植畴。独怜春雨足，兼可望瓯窭。
观迎春四首
作者：卢龙云
朝代：明

翩翩队舞鼓如雷，共喜春从此日来。试看东皇司令始，条风吹雨净纤埃。东郊淑气接长干，帝里春还万户欢。几向寒梅问消息，今朝得与众同看。春到江南觉独先，蓂开三叶景初妍。阳和散作人间乐，社酒新丰美十千。登楼入望见春明，处处池塘草欲生。花胜分来笔共彩，辛盘更侑羽觞行。
观迎春四首·其一
作者：卢龙云
朝代：明

翩翩队舞鼓如雷，共喜春从此日来。试看东皇司令始，条风吹雨净纤埃。
观迎春四首·其三
作者：卢龙云
朝代：明

春到江南觉独先，蓂开三叶景初妍。阳和散作人间乐，社酒新丰美十千。
观迎春四首·其二
作者：卢龙云
朝代：明

东郊淑气接长干，帝里春还万户欢。几向寒梅问消息，今朝得与众同看。
观迎春四首·其四
作者：卢龙云
朝代：明

登楼入望见春明，处处池塘草欲生。花胜分来笔共彩，辛盘更侑羽觞行。
解邑丞兼郡捕得代还东官二首
作者：卢龙云
朝代：明

贰职双凫最，空群一鹗先。海方歌赞府，幕下借曹椽。舒卷忘情外，腾淩议法前。通才需妙选，随地副班联。佐邑称能吏，兼曹重外台。绸缪资画诺，保障涤氛埃。莲幕三城颂，花封百里回。名因趋府达，当宁解抡才。
解邑丞兼郡捕得代还东官二首·其一
作者：卢龙云
朝代：明

贰职双凫最，空群一鹗先。海方歌赞府，幕下借曹椽。舒卷忘情外，腾淩议法前。通才需妙选，随地副班联。
解邑丞兼郡捕得代还东官二首·其二
作者：卢龙云
朝代：明

佐邑称能吏，兼曹重外台。绸缪资画诺，保障涤氛埃。莲幕三城颂，花封百里回。名因趋府达，当宁解抡才。
许处士双寿
作者：卢龙云
朝代：明

何处门庭道气赊，修真曾羡许君家。鸡鸣并戒神逾王，鹤算齐占鬓有华。五月桃疑千岁实，三江云似十洲霞。他年使者求颜阖，双白承恩到海涯。
访季文不遇承以诗谢再答
作者：卢龙云
朝代：明

千里朋簪盍，初秋爽气新。非因同调者，宁问和歌人。作客无常主，盈门岂杂宾。知君能好我，佳句未辞频。
诞日答为寿者二首
作者：卢龙云
朝代：明

浪迹人间几十霜，茫茫苦海仗慈航。难将墨绶为仙吏，却望红云隔玉皇。岛净轻风含细柳，波恬旭日映扶桑。但看圣化同天远，不厌尘中岁月长。壮气销来负镆干，许多心事寄毫端。已知白社为初服，何得青门遂挂冠。末路祗怀丛桂隐，秋风又美落英餐。苍生此日需贤哲，惭愧东山有谢安。
诞日答为寿者二首·其一
作者：卢龙云
朝代：明

浪迹人间几十霜，茫茫苦海仗慈航。难将墨绶为仙吏，却望红云隔玉皇。岛净轻风含细柳，波恬旭日映扶桑。但看圣化同天远，不厌尘中岁月长。
诞日答为寿者二首·其二
作者：卢龙云
朝代：明

壮气销来负镆干，许多心事寄毫端。已知白社为初服，何得青门遂挂冠。末路祗怀丛桂隐，秋风又美落英餐。苍生此日需贤哲，惭愧东山有谢安。
诸叔侄兄弟携具促发赋别
作者：卢龙云
朝代：明

几载郊居罢远游，复劳相赠看吴钩。祗因汗漫思湖海，更逐风尘应马牛。竹叶临岐催去棹，芦花和雁宿前洲。閒身又判从人没，敢向天涯咏四愁。
诸同社期集梅花坞余以公阻弗克赴
作者：卢龙云
朝代：明

春色满近郊，徘徊堪寓目。松柏夹道周，禅宇敞虚谷。结伴探梅花，览历遍林麓。草木皆向荣，香雪独芬郁。冷蕊点疏枝，清赏递相逐。姑射有仙姿，皎洁如冰玉。瑶台本淡妆，铅华不染俗。而我尘俗婴，遥望隔山曲。家傍罗浮村，万树带晴燠。庾岭先南枝，冲寒媚朝旭。看去乱乡愁，未必娱心目。东阁似扬州，诗兴但潜触。
读俨思录二首有序
作者：卢龙云
朝代：明

大孝思能永，精诚感易通。丹青图画里，陟降有无中。梦想前修渺，瞻依此日同。庆馀知未艾，光裕慰而翁。念祖将绳武，贻孙待作求。音容宁遂泯，英爽故能留。列柏栽培远，丛兰雨露周。龙章他日锡，端可发潜幽。
读俨思录二首有序·其一
作者：卢龙云
朝代：明

大孝思能永，精诚感易通。丹青图画里，陟降有无中。梦想前修渺，瞻依此日同。庆馀知未艾，光裕慰而翁。
读俨思录二首有序·其二
作者：卢龙云
朝代：明

念祖将绳武，贻孙待作求。音容宁遂泯，英爽故能留。列柏栽培远，丛兰雨露周。龙章他日锡，端可发潜幽。
读封侍御雪林公传次和二首
作者：卢龙云
朝代：明

极目西南越万山，德星曾羡照人寰。龙章焕引临关紫，豸綵光添舞袖斑。玉树淩霄长挺秀，金茎分露旧承颜。堂封片石知无愧，最是高踪不可攀。宰木萧萧望故岑，白杨犹似雪为林。燕贻家学承偏远，侍从朝恩荷已深。孝友并堪书独行，忠勤应与续徽音。遗文异日归青史，不减丹厓颂国琛。
读封侍御雪林公传次和二首·其一
作者：卢龙云
朝代：明

极目西南越万山，德星曾羡照人寰。龙章焕引临关紫，豸綵光添舞袖斑。玉树淩霄长挺秀，金茎分露旧承颜。堂封片石知无愧，最是高踪不可攀。
读封侍御雪林公传次和二首·其二
作者：卢龙云
朝代：明

宰木萧萧望故岑，白杨犹似雪为林。燕贻家学承偏远，侍从朝恩荷已深。孝友并堪书独行，忠勤应与续徽音。遗文异日归青史，不减丹厓颂国琛。
读归德孝女传有序
作者：卢龙云
朝代：明

世道日以衰，伦纪渐攸斁。睢阳淑气盘，砀山连雁泽。元老既生申，钟灵逮女德。彼美香闺人，志行何辉赫。结发事夫君，内相殚厥力。黄鹄忽孤飞，誓节明如日。高堂养舅姑，令仪固靡忒。罔极报所生，亦复娱亲侧。造物啬其年，同穴愿斯毕。骨肉感分离，泉台乃终寂。谁与述平生，家庭旧史笔。累累数千言，孝思实维则。扶纲仗老臣，安车且前席。再相即归朝，道路咸加额。燕语及笄帏，圣心谅同恻。伫见下龙章，潜光表幽宅。
读旌孝录为故郡大夫杜公作
作者：卢龙云
朝代：明

早年射策向明光，疆项归来一草堂。善养岂嫌三釜薄，承恩偏幸百年康。庭前爱日斑衣永，冢上居庐白发长。使者几回劳博采，圣恩今已下龙章。
读朱公叔绝交论
作者：卢龙云
朝代：明

伐木歌求友，陈雷义独高。知心谁缟带，恋旧几绨袍。莫倚甘如醴，真防笑有刀。古人交欲绝，著论岂徒劳。
读朱大复海牢骚二首
作者：卢龙云
朝代：明

遵海东来访旧游，闻君移疾乞林丘。怪来伏枕偏能赋，七发何人释汝愁。难将卑湿比长沙，三载栖迟倦忆家。君自楚材工九辨，卜居吾亦困天涯。
读朱大复海牢骚二首·其一
作者：卢龙云
朝代：明

遵海东来访旧游，闻君移疾乞林丘。怪来伏枕偏能赋，七发何人释汝愁。
读朱大复海牢骚二首·其二
作者：卢龙云
朝代：明

难将卑湿比长沙，三载栖迟倦忆家。君自楚材工九辨，卜居吾亦困天涯。
读朱巽甫嘉禾卷二首
作者：卢龙云
朝代：明

旧美渔阳政，嘉禾合并观。总缘秋色好，双拂露华乾。瑞协千箱积，忧从百亩宽。河阳花发后，孰与此中看。几载求荒策，祥开喜颂君。政和天亦格，绩异帝先闻。畴绿新沾雨，畦黄并卧云。愿因同颖秀，遍向陇头分。
读朱巽甫嘉禾卷二首·其一
作者：卢龙云
朝代：明

旧美渔阳政，嘉禾合并观。总缘秋色好，双拂露华乾。瑞协千箱积，忧从百亩宽。河阳花发后，孰与此中看。
读朱巽甫嘉禾卷二首·其二
作者：卢龙云
朝代：明

几载求荒策，祥开喜颂君。政和天亦格，绩异帝先闻。畴绿新沾雨，畦黄并卧云。愿因同颖秀，遍向陇头分。
读杨忠悯公集
作者：卢龙云
朝代：明

在昔乘嘉运，深宫事玄默。天子但垂衣，虚心委贤硕。谁其负端揆，转为狐鼠窟。所以节直者，怒发眦为裂。是时杨职方，尤称铁石肠。立谈辄太息，颇类戆与狂。大廷初抗议，流落谪边疆。赐环未几日，吐论眉转扬。请剑务诛佞，激烈由天性。何知逆耳言，叩阍不可听。屈首就簿责，幽系伤形影。微臣亦何辜，天王自明圣。伤哉遘憸壬，甘为虎蟒嗔。爱憎移生死，烈士乃陨身。直气元不改，方幸已成仁。馀作忠魂补，兼以待后昆。人心自不昧，天心亦可回。一朝朝论定，殊恩及夜台。嗣子悯先志，勋业起尘埃。视彼谮人者，而今安在哉。
读王进士下第时所拟宫词六十首为赋四绝
作者：卢龙云
朝代：明

当春几度惜春残，此日深宫乐事宽。戏罢金钱随步辇，名花千树许同看。有诏新开避暑筵，清虚水殿纳凉偏。披襟尽解当年愠，引得南薰入舜弦。凉月扬辉逗碧纱，从前幽恨托琵琶。今宵伴月看歌舞，翻笑姮娥独岁华。兽炭初红夜未阑，宫中行乐尚承欢。拥炉漫酌羊羔满，暗忆人间有岁寒。
读王进士下第时所拟宫词六十首为赋四绝·其一
作者：卢龙云
朝代：明

当春几度惜春残，此日深宫乐事宽。戏罢金钱随步辇，名花千树许同看。
读王进士下第时所拟宫词六十首为赋四绝·其三
作者：卢龙云
朝代：明

凉月扬辉逗碧纱，从前幽恨托琵琶。今宵伴月看歌舞，翻笑姮娥独岁华。
读王进士下第时所拟宫词六十首为赋四绝·其二
作者：卢龙云
朝代：明

有诏新开避暑筵，清虚水殿纳凉偏。披襟尽解当年愠，引得南薰入舜弦。
读王进士下第时所拟宫词六十首为赋四绝·其四
作者：卢龙云
朝代：明

兽炭初红夜未阑，宫中行乐尚承欢。拥炉漫酌羊羔满，暗忆人间有岁寒。
读臣鉴有感
作者：卢龙云
朝代：明

宝鉴何时出上方，几回披对忆宣皇。忠邪已向当年别，予夺仍垂百代长。周典六官箴并肃，虞廷三载义同彰。明明法戒应无斁，喜起重歌庶事康。
读郑参知传
作者：卢龙云
朝代：明

先生天下士，墓木已苍苍。寒后知松柏，群中有凤凰。君王思汲黯，岭海念桐乡。堪笑当年事，萋菲亦似簧。
读郑氏世德传有序
作者：卢龙云
朝代：明

万事悠悠听彼苍，古来壮志多摧藏。几处功成归绿野，几人世及有青箱。人岂尤兮天岂怨，天与英雄半利钝。馀庆常从身后知，荣名未可眼前论。尔家世泽总诗书，逢衣无术胜华裾。丹山一奋犹衰凤，绿泮三生待化鱼。光阴容易催人老，自叹功名苦不早。流水知音未绝弦，清庙抡材须合抱。君不见东海源长泽亦长，汪波浩渺浸扶桑。海上风云时会合，鹏程九万终飞扬。
读郭郡公新筑东洲记
作者：卢龙云
朝代：明

岭海千年胜，重逢郭细侯。狂澜回砥柱，王气结中流。海浴双珠出，波涵半璧浮。甘棠他日咏，文彩遍南州。
读重明纪异录二首有序
作者：卢龙云
朝代：明

大夫将母日，纯孝格旻天。久视留难老，重明岂偶然。手中还密线，镜里任华颠。逐子西征后，亲看展骥年。传家勋节茂，德聚感仙灵。露浥萱逾秀，云开婺转荧。阶庭重戏綵，里闬更垂青。母视从天视，应教护晚龄。
读重明纪异录二首有序·其一
作者：卢龙云
朝代：明

大夫将母日，纯孝格旻天。久视留难老，重明岂偶然。手中还密线，镜里任华颠。逐子西征后，亲看展骥年。
读重明纪异录二首有序·其二
作者：卢龙云
朝代：明

传家勋节茂，德聚感仙灵。露浥萱逾秀，云开婺转荧。阶庭重戏綵，里闬更垂青。母视从天视，应教护晚龄。
读陶集有感
作者：卢龙云
朝代：明

彭泽归能早，柴桑遁亦嘉。一官辞簿领，五柳傍烟霞。守寂全天性，栖真谢物华。潇然尘？外，得句转堪誇。
读陶集有感
作者：卢龙云
朝代：明
体裁：五言律诗

彭泽归能早，柴桑遁亦嘉。一官辞簿领，五柳傍烟霞。守寂全天性，栖真谢物华。潇然尘�外，得句转堪誇。
课诸生二首
作者：卢龙云
朝代：明

争将丽藻试新裁，笔下文光灿灿开。奎聚似看联五曜，地灵端合应三台。功成岂类屠龙技，赋就堪誇绣虎才。从此年年瞻首石，一鸣一度报春魁。皇家此日大张罗，麟凤时看上苑过。海内风云期并合，古来勋业与谁多。连城价重归珍席，九陌花深待玉珂。文运喜当全盛世，观风何地不菁莪。
课诸生二首·其一
作者：卢龙云
朝代：明

争将丽藻试新裁，笔下文光灿灿开。奎聚似看联五曜，地灵端合应三台。功成岂类屠龙技，赋就堪誇绣虎才。从此年年瞻首石，一鸣一度报春魁。
课诸生二首·其二
作者：卢龙云
朝代：明

皇家此日大张罗，麟凤时看上苑过。海内风云期并合，古来勋业与谁多。连城价重归珍席，九陌花深待玉珂。文运喜当全盛世，观风何地不菁莪。
谒别吕翁祠
作者：卢龙云
朝代：明

南北支离叹此身，相逢俱是梦中人。久知鸟道多危辙，曾见盐车解绝尘。社酒尚违元亮菊，秋风又美季鹰莼。滔滔骑从群游客，莫笑卢生梦未真。
谒孟庙
作者：卢龙云
朝代：明

柏桧森森荫绿苔，清高庙貌出城隈。七篇仁义三迁始，百代渊源一贯来。皓皓尚馀秋日烈，岩岩虚道泰山颓。可怜此地空祠庙，谁识当年命世才。
谒祖垄
作者：卢龙云
朝代：明

三年樵径别，此日更跻攀。祖德思逾厚，山灵笑复还。心悬碧落外，身在翠微间。来岁逢寒食，他乡忆故山。
谢公墩
作者：卢龙云
朝代：明

王谢游俱远，兴亡代几更。双林苍霭入，一径黛烟横。胜地何常主，青山不世情。倚阑方罢酒，风静听禽声。
谢节妇
作者：卢龙云
朝代：明

相谈往事辄悲辛，气节闺闱孰与伦。不作未亡伤吊影，宁甘一死伴栖神。贞心尚抱重泉恨，荒冢曾经几度春。使者采风能及远，幽冥端拟被恩新。
谭太学以春明赴选其诸子于先冬十月开宴为寿索赠二首
作者：卢龙云
朝代：明

衣马追游地，春风念五陵。梅花今似雪，竹叶况如渑。诣阙书初就，贻家庆转增。图南多健翮，天路总骞腾。欲赴弹冠庆，贪欢舞袖斑。裁诗俱白雪，对酒倍朱颜。志壮曾题柱，经传岂度关。南山他日颂，留待锦衣还。
谭太学以春明赴选其诸子于先冬十月开宴为寿索赠二首·其一
作者：卢龙云
朝代：明
体裁：五言律诗

衣马追游地，春风念五陵。梅花今似雪，竹叶况如渑。诣阙书初就，贻家庆转增。图南多健翮，天路总骞腾。
谭太学以春明赴选其诸子于先冬十月开宴为寿索赠二首·其二
作者：卢龙云
朝代：明

欲赴弹冠庆，贪欢舞袖斑。裁诗俱白雪，对酒倍朱颜。志壮曾题柱，经传岂度关。南山他日颂，留待锦衣还。
谭彦桢比部新得貤封以使事还里
作者：卢龙云
朝代：明

枌社长邻二郡隅，盈盈一水隔樵湖。他乡并引秋怀切，薄宦犹难昼锦俱。共喜新恩天语焕，却看后会月华孤。汉家除目朝朝下，伫听迁莺复就途。
貤恩初下感赋四首
作者：卢龙云
朝代：明

薄宦吾诚拙，君恩喜渐回。微劳俱不泯，先德故能培。锡服沾殊典，弹冠及夜台。九原难复作，风木转堪哀。汨没风尘久，鸾书始见褒。岂因循绩异，庶录义方劳。就日尧阶远，瞻天汉阙高。涓埃时欲报，心逐五陵豪。往事何须问，承恩孰后先。幸犹烦记忆，敢自怨留连。岵屺怀俱积，幽明赉并宣。异时毕犬马，何以答尧天。椿萱成隔世，薄命久荒丘。菽水欢难足，糟糠愿未酬。存亡空有恨，俯仰不须愁。操作还荆布，蘋蘩尚可修。
貤恩初下感赋四首·其一
作者：卢龙云
朝代：明

薄宦吾诚拙，君恩喜渐回。微劳俱不泯，先德故能培。锡服沾殊典，弹冠及夜台。九原难复作，风木转堪哀。
貤恩初下感赋四首·其三
作者：卢龙云
朝代：明

往事何须问，承恩孰后先。幸犹烦记忆，敢自怨留连。岵屺怀俱积，幽明赉并宣。异时毕犬马，何以答尧天。
貤恩初下感赋四首·其二
作者：卢龙云
朝代：明

汨没风尘久，鸾书始见褒。岂因循绩异，庶录义方劳。就日尧阶远，瞻天汉阙高。涓埃时欲报，心逐五陵豪。
貤恩初下感赋四首·其四
作者：卢龙云
朝代：明

椿萱成隔世，薄命久荒丘。菽水欢难足，糟糠愿未酬。存亡空有恨，俯仰不须愁。操作还荆布，蘋蘩尚可修。
贵竹署中忆薛德茂侍御二首有引
作者：卢龙云
朝代：明

法署今如昨，题诗墨尚鲜。万山曾历涉，一别已长捐。激浊多违愿，修文或有权。不堪闻笛意，霜露转凄然。文酒难重晤，泉台更奈何。君今为异物，余复出烟萝。世路悲浮梗，流年感掷梭。诸孤谁嗣业，雨露看庭柯。
贵竹署中忆薛德茂侍御二首有引·其一
作者：卢龙云
朝代：明

法署今如昨，题诗墨尚鲜。万山曾历涉，一别已长捐。激浊多违愿，修文或有权。不堪闻笛意，霜露转凄然。
贵竹署中忆薛德茂侍御二首有引·其二
作者：卢龙云
朝代：明

文酒难重晤，泉台更奈何。君今为异物，余复出烟萝。世路悲浮梗，流年感掷梭。诸孤谁嗣业，雨露看庭柯。
贺同年王计部初诞曾孙二首
作者：卢龙云
朝代：明

曲江并马记吾曾，华发头颅日渐增。绕膝喜君孙有子，开颜对客祖为曾。镜中白镊殊堪慰，经里玄成且代兴。最是凤毛俱五色，云霄次第见飞腾。廿年膝下忆含饴，又见庭芳毓瑞时。祖德亲传为世德，孙枝迭长出新枝。王家尚纪三槐传，窦氏休誇五桂诗。奕叶庆馀看济美，应多雨露发华滋。
贺同年王计部初诞曾孙二首·其一
作者：卢龙云
朝代：明

曲江并马记吾曾，华发头颅日渐增。绕膝喜君孙有子，开颜对客祖为曾。镜中白镊殊堪慰，经里玄成且代兴。最是凤毛俱五色，云霄次第见飞腾。
贺同年王计部初诞曾孙二首·其二
作者：卢龙云
朝代：明

廿年膝下忆含饴，又见庭芳毓瑞时。祖德亲传为世德，孙枝迭长出新枝。王家尚纪三槐传，窦氏休誇五桂诗。奕叶庆馀看济美，应多雨露发华滋。
贺梁幼宁明府生子
作者：卢龙云
朝代：明

何处东篱酒兴宽，三城嘉瑞报徵兰。升从匹练空中见，照彻明珠掌上看。龙凤岂难追往牒，箕裘应解接儒冠。不缘高士重为颂，须道出关胜伯鸾。
贺郡丞过谈有思归之作赋此慰留
作者：卢龙云
朝代：明

宿雨妆残暑，新晴见晚晖。官閒期会少，地僻到来稀。持论多坚白，当歌但式微。君才非六百，岂可遂怀归。
赈荒后为吴令公作
作者：卢龙云
朝代：明

东南民力久堪怜，菜色何曾似近年。老稚不禁途有殍，流离多是突无烟。三城未下蠲租诏，十郡都烦劝赈钱。此日孓遗方记忆，江头曾挽令公船。
赋得丰城剑送李银台北上
作者：卢龙云
朝代：明

夜色辉河汉，神光焕斗牛。星文看启匣，龙气望登楼。赤堇精初现，昆吾瑞始浮。雌雄当有合，水陆用咸优。岂比周南滞，行携蓟北游。银台倚禁直，玉陛迩宸旒。吴市来干镆，中原静寇雠。应时须斩佞，画地可封侯。巧冶功逾显，壮图愿渐酬。埃尘常自拭，魑魅迥生愁。铅割羞莲锷，弹歌念蒯缑。与君含笑赠，飞梦亦皇州。
赋得宦情随日薄
作者：卢龙云
朝代：明

当年畏路苦驱驰，往事于今有所思。千山历转听猿道，三径犹临浴鹤池。老作蠹鱼空玩日，杜门却客从真率。时邀社酒问农桑，或向古人寻著述。泉石逍遥赋遂初，蓬蒿密拥一郊居。杖屦忽回方外辙，冠裳再逐府中趋。自甘阅历风尘久，岂谓憣然辞？亩。意气纵横类若无，身世浮沉亦何有。小草谁令复出山，强将名姓在人间。考槃尚忆林园乐，结辔难忘道路艰。看看世事徒劳耳，屈指科名越二纪。薄宦宁能但俛眉，优游却道衡门美。
赋得宦情随日薄
作者：卢龙云
朝代：明
体裁：古风

当年畏路苦驱驰，往事于今有所思。千山历转听猿道，三径犹临浴鹤池。老作蠹鱼空玩日，杜门却客从真率。时邀社酒问农桑，或向古人寻著述。泉石逍遥赋遂初，蓬蒿密拥一郊居。杖屦忽回方外辙，冠裳再逐府中趋。自甘阅历风尘久，岂谓憣然辞�亩。意气纵横类若无，身世浮沉亦何有。小草谁令复出山，强将名姓在人间。考槃尚忆林园乐，结辔难忘道路艰。看看世事徒劳耳，屈指科名越二纪。薄宦宁能但俛眉，优游却道衡门美。
赋得诗思入秋多
作者：卢龙云
朝代：明

三伏炎蒸喜渐收，新凉河汉属清秋。数声树底蝉方变，几点窗间萤自流。怀人极目蒹葭水，四方云集纷才子。衣马同游思转多，鞭弭相从业未弛。栖迟旅食总他乡，公馀登览白门旁。六朝旧事吟禾黍，千里邦郊咏凤凰。远近亲知半离索，缄书谁与道寥廓。璀璨珠玑海畔来，绰约风云天上落。胸如云梦八九吞，忽睹连篇满赠言。为向泥涂嗟潦倒，将从霄汉望腾骞。伊余短鬓霜初染，薄禄衰迟徒窃忝。岁寒但共保松筠，莫遣年华空荏苒。
赐历
作者：卢龙云
朝代：明

祥风轻袅御炉烟，共祝周家过历年。窃食漫逢颁朔会，不知何以答尧天。
赐金
作者：卢龙云
朝代：明

诏许辞荣访逸林，更于蕃赉识皇心。非缘绿野光亭榭，便与香山助醉吟。清德久传杨氏里，湛恩宁比陆生金。相携宾旧多欢洽，总沐天朝惠予深。
赐飞鱼服
作者：卢龙云
朝代：明

都门争御衮衣频，又见中朝锡服新。光夺彩云摇剑佩，喜传丹陛动簪绅。尚方箧笥优承诏，五色文章稳称身。明到集贤欢昼锦，白衣谁道是山人。
赐驰驿
作者：卢龙云
朝代：明

一自东都祖二疏，抗章谁复早悬车。寒辞蓟苑荣休沐，春望丛台赋遂初。乘传遍临先赐履，拥旄遥爱旧吾庐。祇怜负弩非前令，目极洺关一怆予。
赠严明府归桂林
作者：卢龙云
朝代：明

羡君壮岁即投簪，绿野堂开桂树林。松菊故缘三径在，风尘宁受二毛侵。岩前种秫黄云满，洞里餐霞紫气深。往日甘棠休更问，年来知己遍城阴。
赠俞参军
作者：卢龙云
朝代：明

何来趋府擅才华，绿水池边几度花。走檄名高谁具美，请缨年少自堪誇。三城钤辖归油幕，五岭风云护绛纱。文武一时推妙选，湛恩仍待早宣麻。
赠刘提盐署郡捕
作者：卢龙云
朝代：明

三城苍赤幸依刘，筹策兵农事事优。万灶牢盘供裕国，一方锁钥佐为州。官閒未比曹疑马，俗易行看剑买牛。盐铁不须持汉议，消弭兼颂富民侯。
赠刘明府报绩
作者：卢龙云
朝代：明

仙令才名藉豫章，栽花能自胜河阳。邑饶耕凿淳风古，户有弦歌化日长。百里上游推保障，三山驰誉遍循良。采金见道烦中使，索骏应同入尚方。
赠医官黄文明
作者：卢龙云
朝代：明

上池真诀出长桑，肘后仙经尽禁方。鸿术似缘三世远，专门堪擅四家良。积功大有千人活，起色全无二竖藏。谁更庐山依董奉，知君林杏已苍苍。
赠友人
作者：卢龙云
朝代：明

丈夫志四海，安能自结束。顾盻生雄风，意气恒相逐。短褐不完肤，薄糜不充腹。贫穷遇所安，吾性乃自足。闭户理典坟，古哲常在目。天地本为徒，六合纵遐瞩。乡誉非所荣，独行甘累俗。寂寞守杨玄，穷途异阮哭。鲲鹏时负风，瞬息杳云陆。九万脱榆枋，鴳雀讵同欲。
赠台州陈孝廉二首
作者：卢龙云
朝代：明

淮海扁舟忆暮云，三年此地再逢君。高情念我能相过，杯酒仍堪细论文。清霜几夕送秋来，南客乡思渺未裁。君亦京华同旅邸，夜凉曾否梦天台。
赠台州陈孝廉二首·其一
作者：卢龙云
朝代：明

淮海扁舟忆暮云，三年此地再逢君。高情念我能相过，杯酒仍堪细论文。
赠台州陈孝廉二首·其二
作者：卢龙云
朝代：明

清霜几夕送秋来，南客乡思渺未裁。君亦京华同旅邸，夜凉曾否梦天台。
赠孙户侯
作者：卢龙云
朝代：明

名家推汗血，天路识霜蹄。推毂才雄擅，弃繻英妙齐。虎头铜柱外，猿臂玉关西。今日麒麟阁，功成待尔题。
赠康星士
作者：卢龙云
朝代：明

百钱都市未全贫，华发飘飘白氎巾。眼底乾坤堪玩世，壶中日月好藏身。心从知命应逾彻，口到谈天类有神。若向尘埃先物色，十年曾已识平津。
赠张医官张家世淮阳其术兼明太素
作者：卢龙云
朝代：明

淮南丹术旧称良，羡尔传为肘后方。海上不须求大药，壶中已自胜长桑。阴功岂但千人活，国手无容二竖藏。察脉况知荣悴理，似闻七发尽飞扬。
赠张司理
作者：卢龙云
朝代：明

楚材钟岳自衡阳，射策声华满建章。诏下九重辞北阙，官持三尺莅东方。随车待遍千家雨，谳牍看消六月霜。闻道圣朝资献纳，更须丹笔侍虞唐。
赠施茶僧真山二首有引
作者：卢龙云
朝代：明

清风习习语兰奢，解渴功曾及万家。香积施馀无一事，夜看萝月昼松霞。文武声华并起予，翩翩丽藻照茅居。不缘净土能持法，那得丛林见异书。
赠施茶僧真山二首有引·其一
作者：卢龙云
朝代：明

清风习习语兰奢，解渴功曾及万家。香积施馀无一事，夜看萝月昼松霞。
赠施茶僧真山二首有引·其二
作者：卢龙云
朝代：明

文武声华并起予，翩翩丽藻照茅居。不缘净土能持法，那得丛林见异书。
赠日者邓生
作者：卢龙云
朝代：明

我自谙齐物，而君善阅人。林塘新雨净，帘肆一家春。墨妙多徵贵，谈高解逐贫。百钱都市日，何异此藏身。
赠李嗣业太学有引
作者：卢龙云
朝代：明

圣主当阳日，临轩雅好文。四郊承累洽，间亦起尘氛。安危时注念，将相总难分。有美南州彦，修洁袭清芬。千秋绳作者，万里志奇勋。家学源流远，趋庭嗣述勤。绮谭绎霞馆，保泰虑弥殷。应心思哲匠，屑玉见缤纷。洞彻天人理，宁惟躐典坟。请缨追往烈，草檄震前闻。燕台方市骏，冀北未空群。扶摇将直上，阊阖待排云。吉甫称为宪，他时或属君。
赠樵南隐居
作者：卢龙云
朝代：明

七十峰前结近庐，考槃终日对清虚。云边自种陶家秫，花下时翻邺架书。白石岂须歌短褐，青山一任赋閒居。飞腾已有天池翮，莫忆王门更曳裾。
赠段明府
作者：卢龙云
朝代：明

与君射策向明光，捧檄还承宰一方。凋敝已知询瘼久，错盘端合借材长。九江枫叶随乡路，五岭梅花待客觞。南顾不须廑圣主，汉家元自有循良。
赠王别驾时署县有荐
作者：卢龙云
朝代：明

才名共仰三川旧，治行咸推百粤先。郡以分猷看展骥，邑缘试剧待烹鲜。霜含白简俱称最，春满黄堂各颂贤。珍重佩刀酬解赠，君家元沐主恩偏。
赠相者杨生二首
作者：卢龙云
朝代：明

杨子谈经客屡过，自誇双眼阅人多。从教万态浮云改，骨相天然奈若何。几载风尘混越吟，头颅不自卜升沉。看来肉眼皆皮相，喜尔逢人直见心。
赠相者杨生二首·其一
作者：卢龙云
朝代：明

杨子谈经客屡过，自誇双眼阅人多。从教万态浮云改，骨相天然奈若何。
赠相者杨生二首·其二
作者：卢龙云
朝代：明

几载风尘混越吟，头颅不自卜升沉。看来肉眼皆皮相，喜尔逢人直见心。
赠童将军移镇平乐
作者：卢龙云
朝代：明

闻道昭潭始罢兵，买牛何地不归耕。远夷向德应难恃，当宁抡才复此行。安养但同淮蔡日，隐忧宁笑洛阳生。圣明待尔纾南顾，特典还看次第成。
赠苏羽士
作者：卢龙云
朝代：明

城郭何人识隐沦，黄冠绿发一閒身。早从相鹤仙群侣，更许笼鹅墨客亲。宅以谈玄誇胜事，室同虚白净纤尘。刘郎别后知何处，空记桃花满院春。
赠陈新之二首
作者：卢龙云
朝代：明

期月平干政，风流邺下才。神君邑里颂，循吏传中来。世业青箱授，先声白简催。五云天咫尺，飞舄自堪回。保障元相并，飞腾可易同。里中难和雪，斤外已成风。名自斗南远，群应冀北空。愧余初学步，蹇拙向谁工。
赠陈新之二首·其一
作者：卢龙云
朝代：明

期月平干政，风流邺下才。神君邑里颂，循吏传中来。世业青箱授，先声白简催。五云天咫尺，飞舄自堪回。
赠陈新之二首·其二
作者：卢龙云
朝代：明

保障元相并，飞腾可易同。里中难和雪，斤外已成风。名自斗南远，群应冀北空。愧余初学步，蹇拙向谁工。
赠陈汝砺刺史请告寿母二首
作者：卢龙云
朝代：明

五马何缘恋梓乡，倚门朝夕念高堂。瑶池已为传青鸟，归去天香溢彩裳。当年驯暴女中英，姱节由来重旦评。令子瞻云依寿母，阶前兰玉竞敷荣。
赠陈汝砺刺史请告寿母二首·其一
作者：卢龙云
朝代：明

五马何缘恋梓乡，倚门朝夕念高堂。瑶池已为传青鸟，归去天香溢彩裳。
赠陈汝砺刺史请告寿母二首·其二
作者：卢龙云
朝代：明

当年驯暴女中英，姱节由来重旦评。令子瞻云依寿母，阶前兰玉竞敷荣。
赠黎运幕
作者：卢龙云
朝代：明

全齐称外帑，少府待缗钱。煮海功还在，操赢策孰先。货权由昔重，吏隐识君贤。幕里冰壶澈，芳声历下传。
赴谪益津留别诸亲友
作者：卢龙云
朝代：明

南陆循修景，朱明丽初节。恭承兹嘉惠，稽首辞帝阙。行役本近疆，酌酒重为别。感往情内劳，抚今念悠结。昔来冬始寒，风吹马前雪。及往春既徂，柳长堪攀折。浓阴覆路蹊，芳草藉蹄辙。岁序如电奔，缅想愧时哲。中心难具陈，薄宦良自拙。愿保崇兰姿，毋俾芳香灭。
赵仁甫由梁山令量移池州别驾
作者：卢龙云
朝代：明

匹马翩翩自蜀回，依然犹共鹤琴来。倚门白发斑衣在，拂袖红尘笑口开。万里听猿经栈道，几时图骏傍金台。量移敢谓恩犹薄，似解怜君展骥才。
赵司教报满赵柳州人其门下杨生索诗为赠
作者：卢龙云
朝代：明

十年曾记柳江湄，折柳樽前赠别离。望远星高荀氏里，怀人春满谢家池。鱼鸿异地风尘渺，桃李山城雨露私。最喜弹冠将及代，鳣堂遗事总堪期。
起复北上答友人寄赠二首
作者：卢龙云
朝代：明

柳色青青似渭城，翩翩文藻出西京。閒居水石心难系，前路莺花春始明。寸禄祗应随世用，尺书无奈别君情。秋怀万里风云壮，彩笔还看起大名。几载鱼鸿已杳然，椷书犹喜及行鞭。碧云久自三城隔，玉树长从一水悬。客舍偏能追往事，尘途应为感流年。阶前六翮今何似，日向层霄拟共翩。
起复北上答友人寄赠二首·其一
作者：卢龙云
朝代：明

柳色青青似渭城，翩翩文藻出西京。閒居水石心难系，前路莺花春始明。寸禄祗应随世用，尺书无奈别君情。秋怀万里风云壮，彩笔还看起大名。
起复北上答友人寄赠二首·其二
作者：卢龙云
朝代：明

几载鱼鸿已杳然，椷书犹喜及行鞭。碧云久自三城隔，玉树长从一水悬。客舍偏能追往事，尘途应为感流年。阶前六翮今何似，日向层霄拟共翩。
起复赴选答邓玑伯使君
作者：卢龙云
朝代：明

几从岭外忆明光，又向河梁别故乡。谁恋孤舟聊信宿，忽来五马旧循良。新诗赠我仍停棹，浊酒逢君更尽觞。圣主若还幽侧问，拟于天路待□骧。
跃鱼岩偕诸文学小集
作者：卢龙云
朝代：明

背郭灵岩境最幽，翛然暑气到全收。孤峰巀嶪耸丹壑，旷野苍茫惊素秋。政暇不妨随胜会，调同常拟续仙游。醉来欲挹龙潭水，遍洒民间八月畴。
车一中明府报绩寄赠二首
作者：卢龙云
朝代：明

昔年三辅地，挥麈共谈天。一别风尘隔，相怀道路偏。握符分海甸，应宿耀星缠。喜尔书劳最，堪追汉吏贤。烽火边亭密，诛求里巷繁。抡才资保障，别利试盘根。远徼听舆颂，中朝得主恩。飞凫将万里，留滞愧同论。
车一中明府报绩寄赠二首·其一
作者：卢龙云
朝代：明

昔年三辅地，挥麈共谈天。一别风尘隔，相怀道路偏。握符分海甸，应宿耀星缠。喜尔书劳最，堪追汉吏贤。
车一中明府报绩寄赠二首·其二
作者：卢龙云
朝代：明

烽火边亭密，诛求里巷繁。抡才资保障，别利试盘根。远徼听舆颂，中朝得主恩。飞凫将万里，留滞愧同论。
辞三司诸公招饯
作者：卢龙云
朝代：明

蓬巷幽栖久，公庭礼法疏。薄游思汗漫，野服出樵渔。自觉惭虚席，何劳望小车。年来俱饱德，无待接宾庐。
辰沅道中五首
作者：卢龙云
朝代：明

结伴曾贪一壑，驱车骤历千山。沾衣苍翠欲湿，行云流水同閒。谷口黄茅白雾，岩头绿树苍烟。山深禽语未识，时听抱叶鸣蝉。云起常从马足，风来或送猿声。一道红泉树杪，泠然挹濯神清。山下一村雷雨，岩前几阵风云。人在翠微深处，披襟涤尽炎氛。径转漫疑无路，林开忽复有天。立马层厓四望，山容雨过澄鲜。
辰沅道中五首·其一
作者：卢龙云
朝代：明

结伴曾贪一壑，驱车骤历千山。沾衣苍翠欲湿，行云流水同閒。
辰沅道中五首·其三
作者：卢龙云
朝代：明

云起常从马足，风来或送猿声。一道红泉树杪，泠然挹濯神清。
辰沅道中五首·其二
作者：卢龙云
朝代：明

谷口黄茅白雾，岩头绿树苍烟。山深禽语未识，时听抱叶鸣蝉。
辰沅道中五首·其五
作者：卢龙云
朝代：明

径转漫疑无路，林开忽复有天。立马层厓四望，山容雨过澄鲜。
辰沅道中五首·其四
作者：卢龙云
朝代：明

山下一村雷雨，岩前几阵风云。人在翠微深处，披襟涤尽炎氛。
辰溪山塘驿二首有引
作者：卢龙云
朝代：明

一别薇垣署，溪山路几千。花光时记忆，驿舍转娇妍。胜赏宁夷险，芳心孰后先。主人兼命酒，坐语息尘缘。山塘花下酌，仍忆令君香。岭树遮炎暑，溪风纳午凉。卑枝含万绿，韡萼擅群芳。对此烦襟豁，浑忘在异乡。
辰溪山塘驿二首有引·其一
作者：卢龙云
朝代：明

一别薇垣署，溪山路几千。花光时记忆，驿舍转娇妍。胜赏宁夷险，芳心孰后先。主人兼命酒，坐语息尘缘。
辰溪山塘驿二首有引·其二
作者：卢龙云
朝代：明

山塘花下酌，仍忆令君香。岭树遮炎暑，溪风纳午凉。卑枝含万绿，韡萼擅群芳。对此烦襟豁，浑忘在异乡。
辰溪钟鼓洞用王文成公韵
作者：卢龙云
朝代：明

广乐钧天来洞野，碧岩犹带鼓钟声。空虚已悟超千劫，音响依然会九成。风景流年容易度，山河举目未全更。不因世路惊夷险，九折羊肠亦自平。
过三归台
作者：卢龙云
朝代：明

空郊立马久徘徊，相国曾称天下才。一笑功名终小器，万年凄寂只荒台。樵苏晚傍牛羊下，禾黍争喧鸟雀来。书社不知谁是主，夕阳萧索转堪哀。
过严子陵钓台
作者：卢龙云
朝代：明

鼓棹出桐江，孤舟类钓艭。烟霞迹自混，湖海意难降。千古尊严濑，一丝重汉邦。客星今寂寂，明月照船窗。
过宁远值王直夫公出不得晤语赋怀二首
作者：卢龙云
朝代：明

合并良未易，君去何时还。相暌日以远，形影渺难攀。衡阳无雁度，音信亦孔艰。念我同声者，寥寥天地间。仗剑从西来，驱车历万山。凭君一尊酒，慰我游子颜。地近等秦越，何由写肺肝。岂无杯中绿，独酌不成欢。闻君事结束，驾言入上都。述职趋王会，宁辞涉远途。羡君居此邑，发轫骋良图。政甫逾期月，惠泽已全敷。书生宰百里，黄白徯来苏。宁静希单父，恬淡等菜芜。朝天类化叶，入境方治蒲。归来增秩后，夹道拥欢呼。
过宁远值王直夫公出不得晤语赋怀二首·其一
作者：卢龙云
朝代：明

合并良未易，君去何时还。相暌日以远，形影渺难攀。衡阳无雁度，音信亦孔艰。念我同声者，寥寥天地间。仗剑从西来，驱车历万山。凭君一尊酒，慰我游子颜。地近等秦越，何由写肺肝。岂无杯中绿，独酌不成欢。
过宁远值王直夫公出不得晤语赋怀二首·其二
作者：卢龙云
朝代：明

闻君事结束，驾言入上都。述职趋王会，宁辞涉远途。羡君居此邑，发轫骋良图。政甫逾期月，惠泽已全敷。书生宰百里，黄白徯来苏。宁静希单父，恬淡等菜芜。朝天类化叶，入境方治蒲。归来增秩后，夹道拥欢呼。
过彭泽
作者：卢龙云
朝代：明

一片孤城傍水涯，风涛日日涌江沙。折腰此地荒松菊，不为督邮也念家。
过汨罗江
作者：卢龙云
朝代：明

拟吊三闾赋，经行久未投。谗人应共愤，宗国仗谁忧。鱼腹千年恨，江声万古愁。向令天可问，端不负灵脩。
过漂母祠
作者：卢龙云
朝代：明

停舟几夜宿寒原，雪后登临感慨存。古庙相传祠漂母，旅游曾忆重王孙。千金孰意当年赐，一饭难忘未遇恩。独有汉皇终薄报，弓藏云梦只荒村。
过草萍驿
作者：卢龙云
朝代：明

楚越间关道，篮舆又草萍。苔文滋锦石，云气点苍屏。扰扰浮生役，劳劳送客亭。秋风迟落木，山较往时青。
过豫让桥二首
作者：卢龙云
朝代：明

匹马踟蹰度石桥，寒沙古木共萧萧。总缘国士恩难报，留得英雄恨未销。千年气节未沉沦，自许孤忠愧后人。报主若论恩厚薄，似君犹是二心臣。
过豫让桥二首·其一
作者：卢龙云
朝代：明

匹马踟蹰度石桥，寒沙古木共萧萧。总缘国士恩难报，留得英雄恨未销。
过豫让桥二首·其二
作者：卢龙云
朝代：明

千年气节未沉沦，自许孤忠愧后人。报主若论恩厚薄，似君犹是二心臣。
过长沙询贾生故宅
作者：卢龙云
朝代：明

汉道犹全盛，君为痛哭书。少年方志大，前席岂恩疏。赋鵩悲时外，怀沙吊古馀。行人多感慨，立马正踌躇。
过飞来寺
作者：卢龙云
朝代：明

寺是前朝幻，舟曾几度过。江山无恙在，道路此生何。云气连帆影，谷声应棹歌。茅堂堪避俗，回首愧烟萝。
迎春
作者：卢龙云
朝代：明

腊尽凝寒午未开，喜闻青帝隔年回。争喧社鼓迎仙仗，共对春盘引客杯。海上阳和应独早，人间岁月递相催。亦知燮理非吾分，却拟年丰入颂来。
述祖德八首有引
作者：卢龙云
朝代：明

于穆令祖，贻翼远猷。启我邦族，溯源分流。昭穆渐渺，敦叙难周。于以萃涣，庙貌惟修。宋室方乱，各念尔家。卜宅来宇，在海之涯。施于孙子，代有国华。云谁荒度，其功孔嘉。胡闰乱华，抗迹遗世。秉尚伊何，累仁积义。启佑斯勤，引而勿替。浚发其祥，承休滋大。明德方茂，南粤甫宁。实兹戎卫，尺籍是兢。乃疆乃亩，定之宗盟。黾勉王事，保我后生。伍世其昌，逮我王父。克俭克勤，诗书烈祖。表正乡闾，回澜砥柱。责报于天，如携如取。仁考绍之，守而勿失。忠厚传家，数世如一。岂误儒冠，龙章有秩。手泽恒存，敢忘嗣述。嗟余小子，祗命亲庭。绎思我祖，先志是承。爰有堂构，以妥先灵。以享以祀，明德斯馨。戚戚兄弟，念祖攸行。令仪令德，孰敢不经。夙兴夜寐，无忝所生。自求多福，罔坠家声。
述祖德八首有引·其一
作者：卢龙云
朝代：明

于穆令祖，贻翼远猷。启我邦族，溯源分流。昭穆渐渺，敦叙难周。于以萃涣，庙貌惟修。
述祖德八首有引·其七
作者：卢龙云
朝代：明

嗟余小子，祗命亲庭。绎思我祖，先志是承。爰有堂构，以妥先灵。以享以祀，明德斯馨。
述祖德八首有引·其三
作者：卢龙云
朝代：明

胡闰乱华，抗迹遗世。秉尚伊何，累仁积义。启佑斯勤，引而勿替。浚发其祥，承休滋大。
述祖德八首有引·其二
作者：卢龙云
朝代：明

宋室方乱，各念尔家。卜宅来宇，在海之涯。施于孙子，代有国华。云谁荒度，其功孔嘉。
述祖德八首有引·其五
作者：卢龙云
朝代：明

伍世其昌，逮我王父。克俭克勤，诗书烈祖。表正乡闾，回澜砥柱。责报于天，如携如取。
述祖德八首有引·其八
作者：卢龙云
朝代：明

戚戚兄弟，念祖攸行。令仪令德，孰敢不经。夙兴夜寐，无忝所生。自求多福，罔坠家声。
述祖德八首有引·其六
作者：卢龙云
朝代：明

仁考绍之，守而勿失。忠厚传家，数世如一。岂误儒冠，龙章有秩。手泽恒存，敢忘嗣述。
述祖德八首有引·其四
作者：卢龙云
朝代：明

明德方茂，南粤甫宁。实兹戎卫，尺籍是兢。乃疆乃亩，定之宗盟。黾勉王事，保我后生。
追远诗为张显之赋二首
作者：卢龙云
朝代：明

自得阳城教，偏多狄相思。陔兰生永慕，风木有馀悲。捧檄伤乌养，遗经重燕贻。承恩看奕叶，方信显亲时。已荷丝纶诏，难忘岵屺心。松楸看渐远，雨露感弥深。爱日欢能几，终天恨不禁。显扬知未艾，宁自愧朝簪。
追远诗为张显之赋二首·其一
作者：卢龙云
朝代：明

自得阳城教，偏多狄相思。陔兰生永慕，风木有馀悲。捧檄伤乌养，遗经重燕贻。承恩看奕叶，方信显亲时。
追远诗为张显之赋二首·其二
作者：卢龙云
朝代：明

已荷丝纶诏，难忘岵屺心。松楸看渐远，雨露感弥深。爱日欢能几，终天恨不禁。显扬知未艾，宁自愧朝簪。
送丁明府之西粤
作者：卢龙云
朝代：明

两粤云山路不遥，临岐休道别魂销。菁莪百里河同润，桃李三城春自饶。暑雨闾阎需抚字，光风庭院隔招邀。仙凫会见凌霄起，竹马重迎荷圣朝。
送丁茂淑缮部出榷芜湖二首
作者：卢龙云
朝代：明

入社怜同调，分曹重？材。简书宁勿畏，案牍苦相催。别酒临岐尽，仙帆带日开。相违休道远，南望只江隈。牒随将作署，费藉水衡钱。祗信迹难合，何知利有权。吟怀应尚壮，物力转须怜。揽胜逢公暇，诗筒好为传。
送丁茂淑缮部出榷芜湖二首·其一
作者：卢龙云
朝代：明

入社怜同调，分曹重？材。简书宁勿畏，案牍苦相催。别酒临岐尽，仙帆带日开。相违休道远，南望只江隈。
送丁茂淑缮部出榷芜湖二首·其一
作者：卢龙云
朝代：明
体裁：五言律诗

入社怜同调，分曹重�材。简书宁勿畏，案牍苦相催。别酒临岐尽，仙帆带日开。相违休道远，南望只江隈。
送丁茂淑缮部出榷芜湖二首·其二
作者：卢龙云
朝代：明

牒随将作署，费藉水衡钱。祗信迹难合，何知利有权。吟怀应尚壮，物力转须怜。揽胜逢公暇，诗筒好为传。
送举主何侍御还京
作者：卢龙云
朝代：明

闽海当年奉属车，姓名叨列荐贤书。周南迹滞登龙后，冀北群惭相马初。大泽风雷愁魍魉，閒居岁月傍樵渔。孤臣恋阙心犹在，已逐前旌梦玉除。
送乡友之扬州
作者：卢龙云
朝代：明

木叶催寒序，他乡动客愁。君方随旅雁，我独怅鸣驺。斗下分雄剑，霜前怯敝裘。暮云将鹤去，何日到扬州。
送于子步归济宁时得请终养其母太淑人
作者：卢龙云
朝代：明

几回觞咏为君留，忍看离袂对初秋。心随潘岳扶舆返，梦怯王遵叱驭游。庭下槐阴存手植，堂前萱草号忘忧。何时访尔扁舟过，问月同登太白楼。
送从叔岁荐北上
作者：卢龙云
朝代：明

几度乘秋阅岁华，瑾瑜曾共惜微瑕。腾蛟未破南溟浪，试马先看上苑花。庾岭烟开迎客旆，粤江春暖泛仙槎。青萍长价应千倍，紫气还瞻耀晚霞。
送从弟少乘还乡二首
作者：卢龙云
朝代：明

握手他乡别，繁霜拂剑花。官贫腰但折，旅逐鬓将华。嘲白宁甘寂，怀黄未可誇。归与荒径外，先为卜宜瓜。海滨留滞日，分袂况斯时。远道无由息，他乡有所思。世情憎宦达，吾意虑归迟。事业将看汝，东篱早咏诗。
送从弟少乘还乡二首·其一
作者：卢龙云
朝代：明

握手他乡别，繁霜拂剑花。官贫腰但折，旅逐鬓将华。嘲白宁甘寂，怀黄未可誇。归与荒径外，先为卜宜瓜。
送从弟少乘还乡二首·其二
作者：卢龙云
朝代：明

海滨留滞日，分袂况斯时。远道无由息，他乡有所思。世情憎宦达，吾意虑归迟。事业将看汝，东篱早咏诗。
送伦美卿太学南归
作者：卢龙云
朝代：明

浩渺江流暑渐蒸，扁舟何事达金陵。谈来道路心仍戒，语及乡园思转增。家学箕裘推嗣美，词场鞭弭羡重兴。探奇更藉江山助，到处虹光健笔淩。
送佐甫宗侯入永新兼寄何明府
作者：卢龙云
朝代：明

风含绿筱雨初收，景物萧然五月秋。不傲羲皇閒处卧，偏思河朔暑中游。葵榴有艳归囊草，鸥鹭忘机傍客舟。此去羊何应共和，教人天畔忆登楼。
送何参军之衡阳
作者：卢龙云
朝代：明

十年清誉美何郎，此日承恩出建章。细柳繁烟开梦泽，绿蘋疏雨渡潇湘。自缘簪组光莲幕，更喜风云傍梓乡。公暇尺书如有念，可因回雁寄衡阳。
送何太学入京
作者：卢龙云
朝代：明

秋到炎消海上天，新凉堪引孝廉船。向来珠树依三秀，此去金茎待四迁。藉藉才名芳水部，寥寥经术老菑川。中朝自有山公在，姓字都从启里传。
送何敬渐改北成均二首
作者：卢龙云
朝代：明

帝里衣冠集，看君鼓箧行。一经韦少子，六馆汉诸生。大有承家誉，偏多恋阙情。平津开阁日，端合起高名。世德先朝重，家声奕叶存。赏延思报国，业在识专门。礼秩东曹旧，儒宗上序尊。凤毛元五色，此去见腾骞。
送何敬渐改北成均二首·其一
作者：卢龙云
朝代：明

帝里衣冠集，看君鼓箧行。一经韦少子，六馆汉诸生。大有承家誉，偏多恋阙情。平津开阁日，端合起高名。
送何敬渐改北成均二首·其二
作者：卢龙云
朝代：明

世德先朝重，家声奕叶存。赏延思报国，业在识专门。礼秩东曹旧，儒宗上序尊。凤毛元五色，此去见腾骞。
送何茂才游太学
作者：卢龙云
朝代：明

握手秋江送画船，为君初赋远游篇。三朝故事青箱习，千里轻蹄赤汗鲜。翡翠明珠方贡越，黄金白璧重游燕。京华到日思何逊，谁遣梅花笛里传。
送何观察入贺
作者：卢龙云
朝代：明

海国风清岁晏如，喜持金鉴奉宸居。万方玉帛趋王会，五夜星辰记直庐。恩重紫骝辞汉阙，礼成青鸟报潘舆。春明莫恋斑衣里，多少蒸黎待属车。
送何进士令嘉兴
作者：卢龙云
朝代：明

吴越山川足胜游，喜君仗剑出皇州。阳回蓟北催征骑，春在江南舣客舟。民力总应宽保障，主恩有待借前筹。请看此日朝阳凤，棘地何能更复留。
送佘参知分署罗定
作者：卢龙云
朝代：明

为语攀辕减别愁，使星仍照粤江头。棠连千里河同润，薇对三城地旧游。百雉重关新保障，万山过雨足瓯窭。已知凤下人争睹，旋听将雏兴自悠。
送内弟体健南回
作者：卢龙云
朝代：明

几回愁望雁南征，雪里何当复送行。投辖总难宽别绪，歌骊徒自切归情。渐看客散堪罗雀，谁及春来共听莺。兄弟故园如有问，十年不愧旧书生。
送刘令公入觐
作者：卢龙云
朝代：明

飞凫两度入朝天，屈指南来及五年。牧事已成荒徼外，主恩长恋未央前。御屏书以循良重，舆论推应侍从先。寄语山阴诸父老，可能重借使君贤。
送刘僚长出守楚雄
作者：卢龙云
朝代：明

西南天远净妖氛，琴鹤翩翩一使君。六诏晓迎千骑月，五溪春度万山云。年来积贮筹俱定，此去承宣望倍殷。治行急须求异等，玺书期尔得先闻。
送刘左史游吴越
作者：卢龙云
朝代：明

楚中有高士，意气实霞举。薄宦不徇时，三仕未跻膴。分符及盛年，地近庾山紫。赫赫何所知，闷闷只循理。王门再曳裾，去思尚孔迩。行路转多艰，拂衣还故里。十五男女儿，婚嫁俱毕矣。行年八十馀，矫矫类仙侣。鼓棹出汉江，五岳从兹始。邯郸大道旁，别君逾二纪。念我本同声，访我金陵市。促膝靡所谈，雅尚仍图史。筋力不自劳，驱车又复起。吴越美遨游，选胜犹未已。
送刘比部入贺千秋便道归霸州兼寄怀诸旧游
作者：卢龙云
朝代：明

家住畿南近帝城，前星咫尺望中明。班悬法从鸠司远，颂入承华鹤禁清。晓拜枫宸思论对，昼游梓里重含情。当时朋旧今何似，为道难忘客舍并。
送刘职方暂请告还里
作者：卢龙云
朝代：明

几年锁钥备南都，起草从容禆庙谟。多垒总安弭盗策，一方如赖辟兵符。么么欲逞当车怒，顽蠢安逃仗钺诛。已有宽仁同海育，能无积沴待风驱。万家城郭身重造，半壁乾坤手自扶。主圣会当消隐祸，臣劳敢谓翊皇图。中山却讶书盈箧，新息翻成载是珠。紫塞新霜悲断雁，白门衰柳对啼乌。暂看襆被随归棹，即拟韬钤赞上枢。鹰隼直须凌远汉，骅骝终合起长途。鸿冥未许称寥廓，狼跋犹能颂硕肤。根本已还磐石固，铭功岂但博莼鲈。
送单持玉归罗浮次留别韵
作者：卢龙云
朝代：明

倚闾里巷号鸣珂，游子能为雪调歌。将母自缘陟屺切，思乡谁似入秋多。方欣白下联桑梓，已向朱明念薜萝。京国抡才需此日，莫轻衣马恋渔蓑。
送友人游白岳
作者：卢龙云
朝代：明

倚杖逍遥望翠屏，海阳名胜几人经。关门近识青牛气，洞户先通白帝灵。露滴松坛听鹤唳，风清榆汉羡鸿冥。莫言七圣曾迷道，自有飞仙护客星。
送叶贡士入京
作者：卢龙云
朝代：明

十载芹宫纪上才，承恩初许集蓬莱。明经敢谓逢时晚，奏赋争看诣阙来。上国秋高鹏翮远，帝城春暖杏花开。谢家兰玉传芳早，为道黄金满郭台。
送同年蔡子正以院幕考绩二首
作者：卢龙云
朝代：明

行矣登长路，乘秋入上都。与君暂离别，握手复踟蹰。在昔投嘉会，振策事齐驱。悠悠越念载，逐逐府中趋。相怜语留滞，奋翼及桑榆。归朝承睿奖，振拔不须臾。宦达良不偶，遇合固有时。昔年同籍者，显膴递相随。南北渐离散，倚伏理难窥。前薪勿复道，疏滞得所宜。明庭慎课典，主眷讵云私。伫见雄飞近，宁庸更伏雌。
送同年蔡子正以院幕考绩二首·其一
作者：卢龙云
朝代：明

行矣登长路，乘秋入上都。与君暂离别，握手复踟蹰。在昔投嘉会，振策事齐驱。悠悠越念载，逐逐府中趋。相怜语留滞，奋翼及桑榆。归朝承睿奖，振拔不须臾。
送同年蔡子正以院幕考绩二首·其二
作者：卢龙云
朝代：明

宦达良不偶，遇合固有时。昔年同籍者，显膴递相随。南北渐离散，倚伏理难窥。前薪勿复道，疏滞得所宜。明庭慎课典，主眷讵云私。伫见雄飞近，宁庸更伏雌。
送吴翁晋光禄考绩二首
作者：卢龙云
朝代：明

吏隐居南国，书劳在禄勋。词才方共美，宦绩更先闻。入奏随鹓侣，北归逐雁群。好文当此日，知羡赋凌云。上林花正好，四月似芳春。赴阙瞻天近，趋朝就日频。燕台金结士，汉署玉为人。奏最如君几，恩当次第新。
送吴翁晋光禄考绩二首·其一
作者：卢龙云
朝代：明

吏隐居南国，书劳在禄勋。词才方共美，宦绩更先闻。入奏随鹓侣，北归逐雁群。好文当此日，知羡赋凌云。
送吴翁晋光禄考绩二首·其二
作者：卢龙云
朝代：明

上林花正好，四月似芳春。赴阙瞻天近，趋朝就日频。燕台金结士，汉署玉为人。奏最如君几，恩当次第新。
送吴观可孝廉春试
作者：卢龙云
朝代：明

早岁词场起大名，衣冠乡里慕同声。处囊特擅三千客，抱璧终偿十五城。亭馆山间辞问字，风云阙下会登瀛。汉家侍从须文学，岂羡河南继治平。
送周伯绳比部给假归昆山二首
作者：卢龙云
朝代：明

青阳欣改序，白社恋同声。准拟吟怀豁，翻令别思生。看花违共赏，折柳重含情。锦里春偏丽，催君事昼行。游子思乡切，春风献岁初。娄江归兴远，钟阜旅怀纾。列署刑堪措，连枝会不虚。莺花随处好，应念社盟疏。
送周伯绳比部给假归昆山二首·其一
作者：卢龙云
朝代：明

青阳欣改序，白社恋同声。准拟吟怀豁，翻令别思生。看花违共赏，折柳重含情。锦里春偏丽，催君事昼行。
送周伯绳比部给假归昆山二首·其二
作者：卢龙云
朝代：明

游子思乡切，春风献岁初。娄江归兴远，钟阜旅怀纾。列署刑堪措，连枝会不虚。莺花随处好，应念社盟疏。
送周士宾春试
作者：卢龙云
朝代：明

同学犹能忆少年，却惭天路着鞭先。君当礼乐千言就，我厌风尘万态捐。游猎正陈天子赋，抚军谁觅孝廉船。曲江旧事知无补，看尔登瀛望亦仙。
送周太学南归寿亲
作者：卢龙云
朝代：明

海国冬梅报早春，泼醅春酒傍花神。瞻云岭外归游子，爱日堂前寿大人。马上天香浮彩服，狐南星耀照灵椿。承颜且美连枝会，待尔名扬更显亲。
送周子时司理岳州
作者：卢龙云
朝代：明

翩翩裘马帝城新，交态何如公瑾醇。观礼共随宗伯后，承恩先借洞庭春。郡中民瘼疑堪谳，阙下徵书念转频。到日岳阳登览处，勋名端拟范公伦。
送周廷评张大行还朝二首
作者：卢龙云
朝代：明

使节迢遥自帝廷，真教南斗避文星。翘材或拟平津馆，驱传翻劳送客亭。玄草我惭嘲尚白，蓝成俱谢出于青。封轺再入邯郸道，莫笑卢生梦未醒。词客名高大海东，王程万里下黔中。不缘桃李栽培始，那识菁莪雨露同。招俊一方荣拔茹，论文几度慰飘蓬。归朝车马应殊锡，荒徼尤难造士功。
送周廷评张大行还朝二首·其一
作者：卢龙云
朝代：明

使节迢遥自帝廷，真教南斗避文星。翘材或拟平津馆，驱传翻劳送客亭。玄草我惭嘲尚白，蓝成俱谢出于青。封轺再入邯郸道，莫笑卢生梦未醒。
送周廷评张大行还朝二首·其二
作者：卢龙云
朝代：明

词客名高大海东，王程万里下黔中。不缘桃李栽培始，那识菁莪雨露同。招俊一方荣拔茹，论文几度慰飘蓬。归朝车马应殊锡，荒徼尤难造士功。
送周方大读书清城兼寄朱少襄
作者：卢龙云
朝代：明

家学濂溪逮紫阳，传经嗣业喜重光。渊源道脉流俱远，伯仲交游意并长。两岸莺花春气象，一江烟雨客衣裳。主人旧约飞泉胜，乘兴因君思欲狂。
送周曹长归四明
作者：卢龙云
朝代：明

清署年来喜乍逢，散衙俱觉讼庭空。公馀自爱爰书暇，赋就咸推翰藻雄。秋老望乡思越鸟，江寒归棹听离鸿。鉴湖烟水君休恋，除目行看下桂丛。
送周韬之太学归五羊
作者：卢龙云
朝代：明

帝里翩翩结客场，醉醪多幸得周郎。已于历国知龙种，谁向环桥越雁行。赋美同时将诣阙，春宜作伴且还乡。秋高健翮看槐市，迟尔层霄竞奋扬。
送姚生君会还揭阳二首
作者：卢龙云
朝代：明

海畔三千里，君今赋北游。瞻天来上国，结客慕名流。骤列冠裳会，宁甘水石俦。以余方滞迹，却自愧荆州。昔我曾游地，青齐控海门。城开莒子国，路出穆陵原。良牧声初起，交亲谊独存。江山应有助，归去美词源。
送姚生君会还揭阳二首·其一
作者：卢龙云
朝代：明

海畔三千里，君今赋北游。瞻天来上国，结客慕名流。骤列冠裳会，宁甘水石俦。以余方滞迹，却自愧荆州。
送姚生君会还揭阳二首·其二
作者：卢龙云
朝代：明

昔我曾游地，青齐控海门。城开莒子国，路出穆陵原。良牧声初起，交亲谊独存。江山应有助，归去美词源。
送姚生君会还揭阳二首为尹太学寿其贞母二首·其一
作者：卢龙云
朝代：明
体裁：五言律诗

槐市新凉入，游人念倚庐。飞云瞻狄舍，晴雨想潘舆。上国衣冠始，家庭燕喜初。冈陵今日颂，都属庆之馀。
送子顺令彭泽
作者：卢龙云
朝代：明

几年坛杏有辉光，百里新恩近拜郎。匹马西风辞冀北，扁舟明月度浔阳。莫思漉酒柴桑径，祇合鸣琴单父堂。回首可言天渐远，双凫还傍五云乡。
送孟担南还次留别韵
作者：卢龙云
朝代：明

送别劳劳此有亭，江行倚棹数峰青。山川自美非吾土，朋好无由恋客星。潦尽微澜歌鼓枻，秋高明月趁扬舲。不禁后夜怀人远，葭水苍苍露正零。
送宗振归莆中二首
作者：卢龙云
朝代：明

漫游随处挟飞仙，更向禅林息万缘。同调喜联交似水，卑栖愧羡翼垂天。吟成或写忧时涕，施尽难馀买赋钱。君岂负刍如越石，阳春无地不人怜。坐残山月耽玄静，听彻天风送步虚。结客几能金比诺，傍禅堪證觉为如。门留独客谁题凤，铗对狂歌岂羡鱼。归去马卿仍四壁，箧中惟有异人书。
送宗振归莆中二首·其一
作者：卢龙云
朝代：明

漫游随处挟飞仙，更向禅林息万缘。同调喜联交似水，卑栖愧羡翼垂天。吟成或写忧时涕，施尽难馀买赋钱。君岂负刍如越石，阳春无地不人怜。
送宗振归莆中二首·其二
作者：卢龙云
朝代：明

坐残山月耽玄静，听彻天风送步虚。结客几能金比诺，傍禅堪證觉为如。门留独客谁题凤，铗对狂歌岂羡鱼。归去马卿仍四壁，箧中惟有异人书。
送宪使刘公入觐
作者：卢龙云
朝代：明

宪府新开粤海隅，朝天旋复赋骊驹。小春物候菊萸晚，肆觐身先玉帛趋。王事固应怀靡及，臣劳端不负长驱。依刘赤子心元切，秉钺重来望未孤。
送少宰叶公拜相北上
作者：卢龙云
朝代：明

圣王御宇垂三纪，海内贤豪相继起。宰衡之任厥惟艰，爰立于今几易矣。闽海福唐首地灵，挺生人杰重明庭。沙合河通占郭璞，魁名兆后相初兴。遘会方知全不爽，名世登庸若应响。天将良弼赉皇家，廿载蓬池钦邃养。当宁年来梦卜频，一夕台阶气色新。使者徵书分道出，念旧招留共五人。君不见虞廷五臣昔辅理，化洽垂裳称善美。又不见夏后当时得五丞，坐令天地庆成平。江干几日新凉至，发船叠鼓催津吏。伫看道合更和衷，奕奕勋猷起三事。
送崔伯子南归二首
作者：卢龙云
朝代：明

每忆乡园会，山川隔晤言。愁惟看短剑，喜忽迓高轩。并合翻疑梦，襟期未细论。匆匆仍别袂，空自愧盘飧。客里逢归棹，江干问谪居。斋閒方喻马，铗在岂歌鱼。吴楚扁舟路，亲朋几字书。薄游嗟世味，应复爱吾庐。
送崔伯子南归二首·其一
作者：卢龙云
朝代：明

每忆乡园会，山川隔晤言。愁惟看短剑，喜忽迓高轩。并合翻疑梦，襟期未细论。匆匆仍别袂，空自愧盘飧。
送崔伯子南归二首·其二
作者：卢龙云
朝代：明

客里逢归棹，江干问谪居。斋閒方喻马，铗在岂歌鱼。吴楚扁舟路，亲朋几字书。薄游嗟世味，应复爱吾庐。
送左司寇谢公还朝二首
作者：卢龙云
朝代：明

至后阳生春又旋，春光万里送朝天。丹心渐向燕台近，紫气遥从汉殿悬。行色远携沧海月，旅吟都附白云篇。九重侧席今逾切，会见隆恩阙下传。冬尽梅花海国饶，折来堪以赠行轺。五云望阙殊知遇，三殿抡才岂寂寥。春色漫随征旆入，主忧定向借筹消。孤臣十载犹漂泊，开阁何时或见招。
送左司寇谢公还朝二首·其一
作者：卢龙云
朝代：明

至后阳生春又旋，春光万里送朝天。丹心渐向燕台近，紫气遥从汉殿悬。行色远携沧海月，旅吟都附白云篇。九重侧席今逾切，会见隆恩阙下传。
送左司寇谢公还朝二首·其二
作者：卢龙云
朝代：明

冬尽梅花海国饶，折来堪以赠行轺。五云望阙殊知遇，三殿抡才岂寂寥。春色漫随征旆入，主忧定向借筹消。孤臣十载犹漂泊，开阁何时或见招。
送广生南还二首
作者：卢龙云
朝代：明

仗剑来游日，西风白雁初。称诗随旅况，持论慰离居。禹穴探书罢，秦淮问酒馀。乡心逢岁暮，聊复爱吾庐。朔气寒方凛，游人念故园。早梅迎客骑，疏柳对离樽。白雪新篇富，青云旧业存。谢庭多赋客，归与共玄言。
送广生南还二首·其一
作者：卢龙云
朝代：明

仗剑来游日，西风白雁初。称诗随旅况，持论慰离居。禹穴探书罢，秦淮问酒馀。乡心逢岁暮，聊复爱吾庐。
送广生南还二首·其二
作者：卢龙云
朝代：明

朔气寒方凛，游人念故园。早梅迎客骑，疏柳对离樽。白雪新篇富，青云旧业存。谢庭多赋客，归与共玄言。
送康孟担归莆中
作者：卢龙云
朝代：明

天涯归思近何如，几夜秋声入客居。书断故人惟有雁，歌残长铗尚无鱼。盟从旧社还真率，赋岂同时负子虚。烟水木兰堪进棹，怀余尺素未应疏。
送康孟担西游访其叔郡丞
作者：卢龙云
朝代：明

千里竹林几梦寻，西行此日惬尘襟。孤舟夜泊风前笛，两岸秋声月下砧。雾宿山光时隐现，岚飞野色半晴阴。柳江若过曾游地，应笑当年种柳心。
送张子云之任梧州府僚
作者：卢龙云
朝代：明

苍梧新佐郡，玄草旧名家。案牍分劳始，风云入望赊。檄缘亲为喜，才识吏而华。画诺当谁主，中和咏复嘉。
送张子云赴选
作者：卢龙云
朝代：明

逼侧歌残始见君，翩翩结束又离群。三都十载推能赋，一日同舟重抚军。客路山川烦应接，帝城风月与平分。不知何地堪资画，却为苍生望已勤。
送张孝廉春试
作者：卢龙云
朝代：明

四方传檄未休兵，圣主临轩待请缨。凤阙天开春信早，马江风静昼潮生。骊歌渐逐停云远，剑气先看傍斗明。此去登坛誇胜事，教人海上忆金茎。
送张懋功比部出守镇远二首
作者：卢龙云
朝代：明

驿骆驱驰远，专城保障雄。五溪衣服外，六诏往来中。荒徼宜良牧，天朝命钜公。张君为政乐，先拟颂声同。一水穿重峡，双旌望远人。东方千骑出，西岭万家春。烽火年来净，闾阎俗自淳。伫看徵异绩，岂但玉为麟。
送张懋功比部出守镇远二首·其一
作者：卢龙云
朝代：明

驿骆驱驰远，专城保障雄。五溪衣服外，六诏往来中。荒徼宜良牧，天朝命钜公。张君为政乐，先拟颂声同。
送张懋功比部出守镇远二首·其二
作者：卢龙云
朝代：明

一水穿重峡，双旌望远人。东方千骑出，西岭万家春。烽火年来净，闾阎俗自淳。伫看徵异绩，岂但玉为麟。
送徐敬舆令浮梁
作者：卢龙云
朝代：明

几人齐客郑公门，推毂同君礼并尊。高谊更联宗伯署，清谈曾笑石壕村。惭余墨绶恩俱下，喜尔青箱业尚存。共道圣朝资献纳，早看星聚切微垣。
送方伯胡公入贺
作者：卢龙云
朝代：明

福星才照粤江头，又报乘轺入帝州。喜慰邦人新四岳，言修岁事古诸侯。陈谟金鉴臣心展，咨牧纶麻上意优。杼轴大东看若此，可因前箸动宸旒。
送方伯闇应试南都
作者：卢龙云
朝代：明

十年江国号齐驱，此日骅骝送过都。璧水槐风清劝驾，金陵桂月照操觚。应逢谢尚招牛渚，不遣方干恋鉴湖。得意秋高鸣鹿后，可因来雁慰思鲈。
送族弟仲良南归兼寄怀诸兄弟仲良为方伯公季子
作者：卢龙云
朝代：明

薇垣世泽久逾芳，邦族于时美范阳。韦氏一经存少子，谢家群从忝中郎。到来晤语情偏洽，归去乡关路正长。兄弟衡门应早奋，莫于迟暮拟冯唐。
送曹公远给假暂归阳羡
作者：卢龙云
朝代：明

三载频烦领度支，一时经画号清釐。心殚国计闻舆颂，誉洽朝绅荷主知。昼锦漫乘春暮去，皇纶应就里中移。可堪后会犹难定，执耳词坛且仗谁。
送朱孝廉春试
作者：卢龙云
朝代：明

西方才子动相闻，艺苑名高孰似君。藏豹几年深泽雾，从龙今日定为云。且辞博士秦朝禄，共识贤良汉代文。明到曲江春信好，可堪天外忆离群。
送朱少襄入京
作者：卢龙云
朝代：明

山中十载满瑶篇，此去邮程羡着鞭。自许骅骝轻远道，暂令猿鹤怨飞泉。凉生弭棹秋如水，兴溢停觞笔似椽。不为观光行上国，赋成谁解识青钱。
送李成白南归适其尊公起官长宪
作者：卢龙云
朝代：明

赋别江亭未忍闻，旅中那不重离群。羁怀白下同为客，词藻黄初却羡君。恋阙重逢司马相，还山从勒稚圭文。听莺在处皆求友，念我能忘日暮云。
送李明府迁守陆凉
作者：卢龙云
朝代：明

六载分符抚字劳，梦悬丹陛协三刀。遐荒雨露初能遍，万里风云迥自高。此日棠阴思卧辙，他宵月下忆同袍。专城汉阙恩非薄，异绩还看赐玺褒。
送来参军转运入京兼寄其观察叔于东鲁
作者：卢龙云
朝代：明

司农积贮水衡钱，岁岁梯航向日边。喜近尔家天尺五，何辞飞挽路三千。竹林自古高南阮，别墅由来爱侄玄。相见为余称契阔，更于何地附班仙。
送杨比部归綦江二首
作者：卢龙云
朝代：明

极目天涯道，乡心越万山。握兰违省署，折柳出江关。车骑西南徼，风尘客子颜。遥知家庆集，多恋锦初还。井里兵戈后，怀归几梦思。赐环新岁月，驱传旧旌麾。古峡啼猿远，高峰到雁迟。陇梅堪寄候，当复出山时。
送杨比部归綦江二首·其一
作者：卢龙云
朝代：明

极目天涯道，乡心越万山。握兰违省署，折柳出江关。车骑西南徼，风尘客子颜。遥知家庆集，多恋锦初还。
送杨比部归綦江二首·其二
作者：卢龙云
朝代：明

井里兵戈后，怀归几梦思。赐环新岁月，驱传旧旌麾。古峡啼猿远，高峰到雁迟。陇梅堪寄候，当复出山时。
送杨肖韩民部谪陜州
作者：卢龙云
朝代：明

执戟曾疲阙下班，那堪世路复多艰。流言尽属杯中影，同病俱怜镜里颜。二室莺花供客赏，五陵衣马待君还。周南岂必嗟留滞，逸驾长途未可攀。
送林参知先生入贺
作者：卢龙云
朝代：明

南粤瞻天万里遥，五云深处导星轺。廿年久隔鹓鸿侣，双阙重趋玉帛朝。鉴拟千秋承帝眷，乐闻九奏会仙韶。礼成召对应询瘼，三祝馀情更愿尧。
送林文学自三水迁夹江令二首
作者：卢龙云
朝代：明

绛帐几年瞻讲席，青衿多日傍词坛。恩逢百里符初授，望入千山别亦难。化雨春馀三水绿，明霜秋到夹江寒。悬知谕蜀文成日，堪寄同毡旧所欢。为忆春风岭外覃，分携犹自意难酣。传经并美三鳣兆，博古多从二酉探。奇字久无嘲尚白，诸生应有谢成蓝。相从不尽临岐思，此地留传即道南。
送林文学自三水迁夹江令二首·其一
作者：卢龙云
朝代：明

绛帐几年瞻讲席，青衿多日傍词坛。恩逢百里符初授，望入千山别亦难。化雨春馀三水绿，明霜秋到夹江寒。悬知谕蜀文成日，堪寄同毡旧所欢。
送林文学自三水迁夹江令二首·其二
作者：卢龙云
朝代：明

为忆春风岭外覃，分携犹自意难酣。传经并美三鳣兆，博古多从二酉探。奇字久无嘲尚白，诸生应有谢成蓝。相从不尽临岐思，此地留传即道南。
送林桢灿别驾督运事竣还江南
作者：卢龙云
朝代：明

几年云树忆同袍，杯酒都门藉尔豪。刍粟万方军国计，舳舻千里使臣劳。上林花鸟归囊草，客路星霜引佩刀。试看昔时称汉吏，独凭转饷见功高。
送林郡丞入觐二首
作者：卢龙云
朝代：明

佐郡一隅方展骥，朝天万里且鸣驺。遐荒每藉承宣重，治行常从抚字优。竹虎分猷劳暂摄，玉麟专使更何求。赐金阙下仍增秩，遮莫儿童待细侯。万方玉帛归双凤，两地苍黔恋五羊。愧我金城曾种柳，多君南国尚留棠。褰帷满听循良颂，趋陛依然太守章。简在只今询异等，承家况复有青箱。
送林郡丞入觐二首·其一
作者：卢龙云
朝代：明

佐郡一隅方展骥，朝天万里且鸣驺。遐荒每藉承宣重，治行常从抚字优。竹虎分猷劳暂摄，玉麟专使更何求。赐金阙下仍增秩，遮莫儿童待细侯。
送林郡丞入觐二首·其二
作者：卢龙云
朝代：明

万方玉帛归双凤，两地苍黔恋五羊。愧我金城曾种柳，多君南国尚留棠。褰帷满听循良颂，趋陛依然太守章。简在只今询异等，承家况复有青箱。
送柯国博之任岳州司马
作者：卢龙云
朝代：明

殷勤相送出江滨，草色波光及暮春。三楚风流新佐郡，百年礼乐旧成均。情悬桑梓应同切，心为苍黔亦已频。政暇岳阳多览胜，勋名还拟范公伦。
送柯季和司榷扬州
作者：卢龙云
朝代：明

春至凝寒已渐收，邮程一望古扬州。江乡可奈分南北，王事尤难任去留。跨鹤腰缠迹未拟，索梅诗动兴偏稠。舟车在处无遗算，军国于时待借筹。财赋东南昔陆海，江淮上下此襟喉。贤劳自合资分理，清赏还兼事胜游。景物依然存夜市，烟花何用忆迷楼。潮通瓜步樯俱集，月照芜城骑若流。琴调广陵音尚续，诗篇斗野句堪酬。琼花观想看春乐，皂角林奇破虏谋。萤苑终宵明达旦，雷塘五月迥生秋。使君别有通商惠，榷吏宁同裕国忧。物力操嬴卑仅晏，诗盟契阔念应刘。莫疏音信传云翼，肯使浮沉付石头。二十四桥箫并发，怀人遮莫动羁愁。
送梁公益归五羊
作者：卢龙云
朝代：明

自我违乡国，栖栖逐旅尘。腰肢曾未改，面目强看人。公事日纷纠，幽绪无由申。客从远方至，云是故乡亲。倒衣且迎客，悲喜难具陈。问客来何所，薄游遵海滨。江山恣历览，意气念沉沦。而我滞行役，感君相顾频。探囊多赋草，翰墨总鲜新。羡君耽著作，家学相因循。骚盟递雄长，嗣业踰簪绅。赠我皆珠玉，炫目豁心神。于我聊信宿，谈论辟荆榛。念当从此别，独行良苦辛。还家逼岁暮，梅花及早春。沧洲生事足，会有访垂纶。
送梁国博之任滇南郡丞
作者：卢龙云
朝代：明

万里西南道，看君拥传车。金沙江色净，铜柱瘴烟疏。桃李环门后，桑麻卧阁馀。循良徵异等，应有汉廷书。
送梁左史还周藩
作者：卢龙云
朝代：明

家传相业旧青箱，海内今推马季常。凤沼握兰辞直阙，兔园修竹羡游梁。名因授简称方外，心为长裾别故乡。到日醴尊承眷问，好陈乐善答君王。
送梁维襄司教顺义
作者：卢龙云
朝代：明

几度乘春入帝乡，看君犹是丈人行。天南偶伴歌萍鹿，冀北凭谁识牝黄。经术暂为秦博士，科名终属汉贤良。蓿盘莫叹官初冷，咫尺还饶上苑芳。
送比部陈先生之南都
作者：卢龙云
朝代：明

三年遗爱粤东隅，黄白攀辕引别裾。岂谓圣朝严法署，独凭公望寄刑书。昼游彩鹢过南浦，秋到青箱启直庐。自入品题惭国士，不知何以副吹嘘。
送沈医归淮安
作者：卢龙云
朝代：明

医业旧精淮海上，济人功亦满南荒。眼中瘴雾殊非恶，肘后丹砂总异方。桂岭霜高闻旅雁，柳江波静泛归航。壮怀复有游燕约，喜尔名先入帝乡。
送沈比部出守东昌
作者：卢龙云
朝代：明

翩翩五马赴三齐，千骑东方惬望霓。明允几年推法从，循良此日待蒸黎。白云司里怀同舍，红药樽前恋解携。郡国于时需异等，玺书应拟自天题。
送潘彦恒令洛阳
作者：卢龙云
朝代：明

郎秩初颁自建章，便从潘令醉离觞。秋辞上国闻新雁，路出清河指故乡。疆域正临周土俗，功名宁让汉循良。春光满县花如锦，谁道河阳似洛阳。
送王君聘令瓯宁
作者：卢龙云
朝代：明

宜人秋气蓟门时，仙令飘飘万里驰。五岭乡心随白雁，八闽海色动青骊。烽烟西北频惊眼，民力东南可察眉。我亦分符同作吏，知君为政是吾师。
送王君聘明府迁比部
作者：卢龙云
朝代：明

秋风海上送秋曹，几载怜君抚字劳。何必拾遗思汉汲，且看明允重虞皋。白头慈母新纶檄，玄鬓仙郎旧佩刀。若道爰书非得意，于门他日为谁高。
送王太学改北
作者：卢龙云
朝代：明

江南春暮柳丝丝，上苑花光似较奇。历国蹄轻思诣阙，凌云赋就喜同时。琴声自合更新调，梅实才看满北枝。秋好有怀应尽吐，裁书恰值雁来期。
送王孝廉奔讣还柳州
作者：卢龙云
朝代：明

长年旅食傍金台，意气看君亦壮哉。岂以浪游忘寸草，祇缘先泽在三槐。云边泪眼天无极，雪里愁肠日几回。归去蓼莪应暂废，公车还待尔重来。
送王孝廉归柳州兼寄刘司理
作者：卢龙云
朝代：明

风尘漂泊始龙城，岁月长悬旧友生。拙宦积薪殊未达，故人怀璞晚初成。比年抚字能为政，阖郡循良并有声。问讯江头曾种柳，并州他日总多情。
送王尔祝计部考绩
作者：卢龙云
朝代：明

含香廿载旧鹓班，驿路驱驰拜阙还。负俗向来多白眼，壮心谁谓老红颜。任誇珠履三千客，更拟宫妆十二鬟。最是君王知念旧，承恩喜尔出燕关。
送王直夫令宁远
作者：卢龙云
朝代：明

藉甚文名自国华，分符无亦为丹砂。登坛已就千秋业，制锦初看一县花。经术由来堪？吏，闾阎念及总为家。汉庭最重循良治，次第承恩未有涯。
送王直夫令宁远
作者：卢龙云
朝代：明
体裁：七言律诗

藉甚文名自国华，分符无亦为丹砂。登坛已就千秋业，制锦初看一县花。经术由来堪�吏，闾阎念及总为家。汉庭最重循良治，次第承恩未有涯。
送石使君之泸州二首
作者：卢龙云
朝代：明

喜闻皂盖新传命，休记明珠旧暗投。未得鸣珂还帝里，且看建节出炎州。行边露冕春盈野，公暇裁诗月满楼。知有文章能谕蜀，依稀乘传赋西游。远宦何妨更典州，徵书指日下龙楼。人情黯淡云和雨，世事浮沉春复秋。莫以长途嗟疋马，已于游刃少全牛。渡泸暗忆前朝事，开济能无念武侯。
送石使君之泸州二首·其一
作者：卢龙云
朝代：明

喜闻皂盖新传命，休记明珠旧暗投。未得鸣珂还帝里，且看建节出炎州。行边露冕春盈野，公暇裁诗月满楼。知有文章能谕蜀，依稀乘传赋西游。
送石使君之泸州二首·其二
作者：卢龙云
朝代：明

远宦何妨更典州，徵书指日下龙楼。人情黯淡云和雨，世事浮沉春复秋。莫以长途嗟疋马，已于游刃少全牛。渡泸暗忆前朝事，开济能无念武侯。
送程太学南归
作者：卢龙云
朝代：明

摇落秋逾半，霜前叶乱飞。酒随燕市散，人望故园归。佩有吴钩在，吟馀郢调稀。识君怜暂合，又向旅中违。
送程比部出守袁州
作者：卢龙云
朝代：明

几年法署号持平，江国今荣五马行。谢氏本留康乐迹，韩公初重斗山名。祇应治行光前哲，即拟徵书下汉京。岂为揶揄仍恋别，儿童知已候双旌。
送穆令公入觐二首
作者：卢龙云
朝代：明

辑瑞由虞典，分符藉楚材。鸣骖俨上路，应宿近中台。海国烟消日，山程雪霁梅。圣朝方久任，多是赐金回。五凤祥云拥，双凫瑞色浮。玺书辉紫殿，锦服照黄州。郡国谁高第，关山自壮游。重来念竹马，莫恋梓乡留。
送穆令公入觐二首·其一
作者：卢龙云
朝代：明

辑瑞由虞典，分符藉楚材。鸣骖俨上路，应宿近中台。海国烟消日，山程雪霁梅。圣朝方久任，多是赐金回。
送穆令公入觐二首·其二
作者：卢龙云
朝代：明

五凤祥云拥，双凫瑞色浮。玺书辉紫殿，锦服照黄州。郡国谁高第，关山自壮游。重来念竹马，莫恋梓乡留。
送练生还峡江并柬黎明府有引
作者：卢龙云
朝代：明

海畔移家号义门，忠魂馀庆及闻孙。此生自幸天无外，异地长怀江有源。物色几年劳梦寐，奉尝千里托蘋蘩。荒凉故宅成羁旅，推食犹凭地主恩。
送罗尊生太学南归
作者：卢龙云
朝代：明

衣马翩翩惬壮游，几回见月忆刀头。百年礼乐观王国，万里江湖傍客舟。赤日喜沾梅子雨，微风时送麦花秋。临岐预有重来约，迟尔书成又帝州。
送罗符卿起官入京
作者：卢龙云
朝代：明

春风客路送弹冠，犹记相随策治安。启事向推公望重，尚符新拜主恩宽。赓歌渐喜虞庭近，漂泊能怜蜀道难。朝觐从容应有问，子虚谁奏圣明看。
送翟思信同年之任抚州别驾
作者：卢龙云
朝代：明

夹堤杨柳绿初稠，折赠屏星上道周。历国霜蹄新展骥，出硎莲锷自冲牛。专城保障资分画，一路风烟净借筹。治行只应全活众，汉庭思拜富民侯。
送苏叔大之京
作者：卢龙云
朝代：明

万里朝天路，看君又北征。壮怀元自远，赋草迨今成。春水孤帆渺，长天一剑横。江花明彩鹢，官柳变仓庚。结伴担簦往，逢人倒屣迎。承家推玉树，诣阙忆金茎。竞削三千牍，终偿十五城。陆沉怜我久，电逐喜君轻。京国如相问，深山欲偶耕。
送苏明府入觐二首
作者：卢龙云
朝代：明

万里趋朝者，孤城保障哉。一琴单父后，双舄尚方来。雨露穷檐普，风云傍阙回。瞻天浮瑞色，郎宿近中台。去日秋氛净，归时春意浓。明光催晓漏，长乐听疏钟。治绩过三异，恩光下九重。苍黎争舞蹈，不负远朝宗。
送苏明府入觐二首·其一
作者：卢龙云
朝代：明

万里趋朝者，孤城保障哉。一琴单父后，双舄尚方来。雨露穷檐普，风云傍阙回。瞻天浮瑞色，郎宿近中台。
送苏明府入觐二首·其二
作者：卢龙云
朝代：明

去日秋氛净，归时春意浓。明光催晓漏，长乐听疏钟。治绩过三异，恩光下九重。苍黎争舞蹈，不负远朝宗。
送苏陈二比部考绩北上二首
作者：卢龙云
朝代：明

趋府方连武，登车复解携。臣劳三载懋，国典二都齐。曙阙随鹓仗，清秋驻马蹄。中朝嘉异绩，纶札自天题。宦达推闽海，台星两耀时。喜君初上绩，结主复先资。会应风云起，恩承雨露私。秋高重聚首，何用怅临岐。
送苏陈二比部考绩北上二首·其一
作者：卢龙云
朝代：明

趋府方连武，登车复解携。臣劳三载懋，国典二都齐。曙阙随鹓仗，清秋驻马蹄。中朝嘉异绩，纶札自天题。
送苏陈二比部考绩北上二首·其二
作者：卢龙云
朝代：明

宦达推闽海，台星两耀时。喜君初上绩，结主复先资。会应风云起，恩承雨露私。秋高重聚首，何用怅临岐。
送萧孝廉初上春官
作者：卢龙云
朝代：明

五云翘首望金台。万里群游亦壮哉。江月满船催晓发，岭梅迎骑报春魁。山中豹变开玄雾，浪里龙吟起蛰雷。最是登瀛需妙选，泥金消息待南来。
送董崇相博士之任南雍
作者：卢龙云
朝代：明

衣冠江左集群英，南浦仙槎壮远行。作吏风尘归上国，得师文学擅西京。菁莪载育周多士，礼乐宁惭鲁两生。诏下石渠先论易，好陈交泰弼承明。
送蔡僚长出守南宁
作者：卢龙云
朝代：明

腊尽寒梅映雪敷，邮亭浊酒赋骊驹。几年南国皆清署，此日西陲暂远途。领袖纪纲原法从，度支财赋旧司徒。才堪裕国徵持算，政解宜民待剖符。南顾荒疲须共理，广询贤硕徯来苏。昆崙山下邕州路，罗秀岩前越骆区。疆理舆图犹外服，诛求榷吏已无襦。闾阎问俗恩宜普，师帅承流事岂迂。朝命双旌荣出牧，山程千骑拥前驱。共言朱毂来何暮，始信苍生望不孤。五岭春先鸣格磔，三江水暖跃娵隅。到时预卜多仁惠，奏阙行看有硕肤。汉世自应同渤海，君乡宁独美龙图。玺书特召知非远，大展生平弼圣谟。
送薛侯宣使郑便道归省
作者：卢龙云
朝代：明

剑骑翩翩出蓟门，春光逢尔醉平原。天潢带砺恩长厚，使者皇华礼并尊。休沐暂辞丹凤阙，承欢仍在卧龙村。锦游况值秋初好，桂月松风满故园。
送薛侯宣民部出守南宁
作者：卢龙云
朝代：明

几载频烦领度支，主恩南顾念荒疲。朱幡夹道来千骑，竹马临江导两麾。入境可知凰并集，分岐徒羡鹤相随。与君握手揶揄外，多少心期付所知。
送薛德茂自文安应召入京
作者：卢龙云
朝代：明

分符元傍五云乡，第一徵书荷圣王。日转觚棱腾凤羽，天开阊阖望龙光。硎新百鍊青萍壮，台重千金紫燕良。此日送君增感慨，揶揄花外笑偏狂。
送袁仲子赴阙
作者：卢龙云
朝代：明

海日初腾雾欲消，似闻鲲运向层霄。图南羽翼三山动，直北风云万里遥。伯仲交游天下士，词章出入圣明朝。凤池旧侣今应在，赋雪吟春并可招。
送袁伯益比部南还二首
作者：卢龙云
朝代：明

客里秋高日，谁能不望乡。离杯新酒绿，异地晚花黄。五岭停云远，三城去路长。遥知家庆集，旋见蚤梅香。客席应初暖，临岐又解携。但欢重昼锦，何惮促歌骊。驿路随南雁，山程听晓鸡。春江花月待，弭棹到城西。
送袁伯益比部南还二首·其一
作者：卢龙云
朝代：明

客里秋高日，谁能不望乡。离杯新酒绿，异地晚花黄。五岭停云远，三城去路长。遥知家庆集，旋见蚤梅香。
送袁伯益比部南还二首·其二
作者：卢龙云
朝代：明

客席应初暖，临岐又解携。但欢重昼锦，何惮促歌骊。驿路随南雁，山程听晓鸡。春江花月待，弭棹到城西。
送袁敬德游勾漏
作者：卢龙云
朝代：明

欲问丹砂事有无，采真何必惮长途。三江乍泛袁宏舫，五岳新携向子图。紫气东来星是客，碧云西望月同孤。如闻葛令当年诀，分取刀圭到药垆。
送谢参军转赋二首
作者：卢龙云
朝代：明

财赋东南藉上供，梯航此日远相从。亦知岁事穷檐苦，独喜春光帝里逢。治粟功多秦内史，持筹心慰汉司农。莲花幕下风流客，伫见贤声达九重。清才每喜分曹暇，王事都缘国计劳。行里山程梅雪霁，望中亲舍岭云高。四方民力随飞挽，此日宵衣念转漕。待尔承恩辞阙下，鲲游应及赋秋涛。
送谢参军转赋二首·其一
作者：卢龙云
朝代：明

财赋东南藉上供，梯航此日远相从。亦知岁事穷檐苦，独喜春光帝里逢。治粟功多秦内史，持筹心慰汉司农。莲花幕下风流客，伫见贤声达九重。
送谢参军转赋二首·其二
作者：卢龙云
朝代：明

清才每喜分曹暇，王事都缘国计劳。行里山程梅雪霁，望中亲舍岭云高。四方民力随飞挽，此日宵衣念转漕。待尔承恩辞阙下，鲲游应及赋秋涛。
送谢友可请假南归
作者：卢龙云
朝代：明

乡心长日念东山，渺渺仙帆不可攀。公府未须烦料理，讼庭偏爱有馀閒。交游白下风流最，词藻黄初伯仲间。可道尚书期不顾，帝城花月待君还。
送谢苗黄三孝廉以校士毕共赴春试三首
作者：卢龙云
朝代：明

作客乾坤里，驱车各异乡。看山忘近远，得马出骊黄。赋就偏怀阙，名高拟擅场。当春桃李色，能傍早梅芳。万里西南道，逢君亦欲东。初看鹏翮健，辄讶马群空。诗礼趋庭旧，天人诣阙同。异时看隔坐，多在建章宫。自涉湘沅日，于君识楚兰。芳香佩里出，气味语中看。别我时怀李，诸生总愿韩。曲江春色好，供奉接金銮。
送谢苗黄三孝廉以校士毕共赴春试三首·其一
作者：卢龙云
朝代：明

作客乾坤里，驱车各异乡。看山忘近远，得马出骊黄。赋就偏怀阙，名高拟擅场。当春桃李色，能傍早梅芳。
送谢苗黄三孝廉以校士毕共赴春试三首·其三
作者：卢龙云
朝代：明

自涉湘沅日，于君识楚兰。芳香佩里出，气味语中看。别我时怀李，诸生总愿韩。曲江春色好，供奉接金銮。
送谢苗黄三孝廉以校士毕共赴春试三首·其二
作者：卢龙云
朝代：明

万里西南道，逢君亦欲东。初看鹏翮健，辄讶马群空。诗礼趋庭旧，天人诣阙同。异时看隔坐，多在建章宫。
送谭永明山人之康州时以州乘应沈使君之辟
作者：卢龙云
朝代：明

旅游何地不逍遥，自爱云林隔市朝。刺灭独存狐史笔，路难宁羡马卿桥。古文鸟迹谙奇字，方椠蝇头记里谣。见说郡斋悬榻久，可无高士应嘉招。
送谭金吾北还
作者：卢龙云
朝代：明

家本东南海上村，先朝甲第入中原。常瞻岭树怀乡国，忽拥宫衣下故园。载道儿童争笑问，百年父老款相存。乘轺复送朝天去，喜到都门亦里门。
送贾中丞抚甘肃四首
作者：卢龙云
朝代：明

饮马居延志复东，谁还五利策和戎。军声稍似平淮后，雪里人人识晋公。风高太白剑横霜，一曲凉州道路长。不羡虎头堪万里，直教旃酪颂天王。笳鼓城头月五更，边陲何日罢论兵。已闻胆落西羌戍，应是人传小范名。羽骑如林节制同，昆崙片石好铭功。远人亦自知文德，天马还令入汉宫。
送贾中丞抚甘肃四首·其一
作者：卢龙云
朝代：明

饮马居延志复东，谁还五利策和戎。军声稍似平淮后，雪里人人识晋公。
送贾中丞抚甘肃四首·其三
作者：卢龙云
朝代：明

笳鼓城头月五更，边陲何日罢论兵。已闻胆落西羌戍，应是人传小范名。
送贾中丞抚甘肃四首·其二
作者：卢龙云
朝代：明

风高太白剑横霜，一曲凉州道路长。不羡虎头堪万里，直教旃酪颂天王。
送贾中丞抚甘肃四首·其四
作者：卢龙云
朝代：明

羽骑如林节制同，昆崙片石好铭功。远人亦自知文德，天马还令入汉宫。
送赵生兄弟岁荐北上二首
作者：卢龙云
朝代：明

万里瞻天思正纷，几回飞梦绕彤云。一门学冠诸生业，双剑光摇五纬文。客路风尘休怅别，帝城消息好先闻。五陵衣马皆豪俊，到日花殷酒并醺。千金骏马待燕台，三径难留二仲开。谢客久誇池草咏，蜀人应荐子虚才。已看威凤翔丹穴，更拟骊龙起蛰雷。明到京华秋兴好，裁书须及雁南来。
送赵生兄弟岁荐北上二首·其一
作者：卢龙云
朝代：明

万里瞻天思正纷，几回飞梦绕彤云。一门学冠诸生业，双剑光摇五纬文。客路风尘休怅别，帝城消息好先闻。五陵衣马皆豪俊，到日花殷酒并醺。
送赵生兄弟岁荐北上二首·其二
作者：卢龙云
朝代：明

千金骏马待燕台，三径难留二仲开。谢客久誇池草咏，蜀人应荐子虚才。已看威凤翔丹穴，更拟骊龙起蛰雷。明到京华秋兴好，裁书须及雁南来。
送车一中归罗浮二首
作者：卢龙云
朝代：明

客自罗浮出，探奇事远游。云山几千里，雪夜一孤舟。宦迹怜余渺，词林羡尔优。诵来诗句好，真涤旅心愁。僻地经过少，相寻却有君。一行先作吏，几度忆离群。握袂方冬雪，临岐复暮云。汉庭有知己，应荐子虚文。
送车一中归罗浮二首·其一
作者：卢龙云
朝代：明

客自罗浮出，探奇事远游。云山几千里，雪夜一孤舟。宦迹怜余渺，词林羡尔优。诵来诗句好，真涤旅心愁。
送车一中归罗浮二首·其二
作者：卢龙云
朝代：明

僻地经过少，相寻却有君。一行先作吏，几度忆离群。握袂方冬雪，临岐复暮云。汉庭有知己，应荐子虚文。
送邓梅仲归五羊
作者：卢龙云
朝代：明

摇落秋山木叶飞，临江一棹送将归。窗闻旅雁生乡思，帆挂寒流带夕晖。拂剑星霜成岁月，挥毫风物尽郊畿。重来会有图南翼，握手应知愿不违。
送邓玄度给谏出佥楚宪
作者：卢龙云
朝代：明

几烦封事达明光，请剑还期出尚方。祇信臣衷元粹白，难符众论不雌黄。君门渐远恩非薄，宪府新开画自长。岂为食鱼思建业，将同回雁起衡阳。
送郑别驾督鹾还西粤兼柬薛使君二首
作者：卢龙云
朝代：明

有美家声旧，能忘吏事劳。官淹庞统骥，佩羡吕虔刀。早识驹千里，争看凤一毛。临岐方怅别，西望岭云高。自返闽江棹，相逢却有君。风尘俄握手，花月几论文。吏隐鱼盐混，心知道路分。交亲如问讯，烟水鹭鸥群。
送郑别驾督鹾还西粤兼柬薛使君二首·其一
作者：卢龙云
朝代：明

有美家声旧，能忘吏事劳。官淹庞统骥，佩羡吕虔刀。早识驹千里，争看凤一毛。临岐方怅别，西望岭云高。
送郑别驾督鹾还西粤兼柬薛使君二首·其二
作者：卢龙云
朝代：明

自返闽江棹，相逢却有君。风尘俄握手，花月几论文。吏隐鱼盐混，心知道路分。交亲如问讯，烟水鹭鸥群。
送郭太学
作者：卢龙云
朝代：明

槐市秋清集俊髦，壮游堪逐五陵豪。初开道路驹千里，争睹云霄凤一毛。都讲席看随上序，进贤冠羡映东曹。筑台况是君家事，此去悬金价并高。
送郭朝谔司理之螺川
作者：卢龙云
朝代：明

潞水方舟慰合并，维扬杯酒别愁生。余过吴会惊秋早，君泊秦淮对月明。饬治久知经术富，谳疑先借法曹行。双鱼一水非难达，莫忘吾兼吏隐情。
送金兵宪起复
作者：卢龙云
朝代：明

四海年来羽檄频，宵衣长念？兵臣。松楸故里心难系，节钺中朝命转新。庾岭梅花迎客旆，蓟门芳草驻征轮。不知何地当除拜，到处苍生望紫宸。
送金兵宪起复
作者：卢龙云
朝代：明
体裁：七言律诗

四海年来羽檄频，宵衣长念�兵臣。松楸故里心难系，节钺中朝命转新。庾岭梅花迎客旆，蓟门芳草驻征轮。不知何地当除拜，到处苍生望紫宸。
送金友玙归龙溪
作者：卢龙云
朝代：明

三十年前问蹇修，曾将名姓达荆州。只缘卞璧初难遇，犹幸燕金晚见收。当日挂冠人已远，此时倾盖义偏投。于公门第多馀庆，看尔扶摇九万游。
送金友珙之罗浮便谒刘使君友珙先有作见贻
作者：卢龙云
朝代：明

千里逢君过草堂，依刘何地系轻航。寒梅远望罗浮色，明月先投合浦光。道路霜威悬马首，江湖星象映鱼肠。山居寂寞无酬答，却写离怀付短章。
送陈仁甫归豫章二首
作者：卢龙云
朝代：明

片帆千里下无诸，僻地淹留忽月馀。花县对怜潘令鬓，锦囊潜带邺侯书。一庭兰玉浑相似，十日壶觞迥不如。快睹凤毛长五色，何年天上送吹嘘。喜伴春来笑语温，一腔心事颇同论。逢迎昔幸登徐榻，容接何当道李门。累叶象贤堪继武，几人国士未酬恩。由来世泽中朝远，迟尔飞腾并帝阍。
送陈仁甫归豫章二首·其一
作者：卢龙云
朝代：明

片帆千里下无诸，僻地淹留忽月馀。花县对怜潘令鬓，锦囊潜带邺侯书。一庭兰玉浑相似，十日壶觞迥不如。快睹凤毛长五色，何年天上送吹嘘。
送陈仁甫归豫章二首·其二
作者：卢龙云
朝代：明

喜伴春来笑语温，一腔心事颇同论。逢迎昔幸登徐榻，容接何当道李门。累叶象贤堪继武，几人国士未酬恩。由来世泽中朝远，迟尔飞腾并帝阍。
送陈仲子赴春官兼呈王明府
作者：卢龙云
朝代：明

城南有名族，韦杜不专美。厥族本太丘，犹称聚德里。昔时兄弟止两方，世推二难声俱扬。今日诸孙纷嗣业，人言旧里胜高阳。家学渊源相师友，博古探奇穷二酉。文章独步应魁元，科名接武辉前后。仲子才雄海内知，韬光韫璞已多时。一朝薛卞与长价，四海珍琛共斗奇。王家仙令飞双舄，增秩行看嘉乃绩。计偕挟策对临轩，踵接鸣珂趋左掖。凤毛苞彩映天颜，翕赫簪裾玉笋班。次第生平摅积抱，大业同看伯仲间。
送陈任二君入贺长至二首
作者：卢龙云
朝代：明

江国逢秋尽，征轺望阙回。繁霜沾玉勒，霁雪傍金台。岁事仍长至，皇休正大来。向疑帘陛远，阊阖为君开。帝里瞻天近，王程计日长。榻思违仲举，御喜得元方。雪瑞瞻双阙，嵩呼动一阳。礼成需后会，且莫厌他乡。
送陈任二君入贺长至二首·其一
作者：卢龙云
朝代：明

江国逢秋尽，征轺望阙回。繁霜沾玉勒，霁雪傍金台。岁事仍长至，皇休正大来。向疑帘陛远，阊阖为君开。
送陈任二君入贺长至二首·其二
作者：卢龙云
朝代：明

帝里瞻天近，王程计日长。榻思违仲举，御喜得元方。雪瑞瞻双阙，嵩呼动一阳。礼成需后会，且莫厌他乡。
送陈使君入觐
作者：卢龙云
朝代：明

遐荒两度入朝天，此日登舟望若仙。瘴海秋清携鹤远，上林春暖听莺迁。过家綵服新承诏，拜阙班行旧接联。边郡已知难借寇，东南民力仗谁怜。
送陈天卿兄弟归豫章
作者：卢龙云
朝代：明

千里冲寒访旧劳，片帆南望趁江涛。雌雄斗下皆龙气，颉颃云间总凤毛。归路不辞乡国远，德星重聚里门高。传家清白真无忝，赠尔谁方范叔袍。
送陈太学东归二首
作者：卢龙云
朝代：明

自昔论交意，于今送远情。绸缪匪一日，许与见平生。肝胆堪相照，飞腾俟晚成。朔风吹雁候，江上片帆轻。槐市秋飙急，兰舟越水长。桥门经术就，京国姓名香。业衍箕裘裔，心悬燕喜堂。春池归梦草，何似滞他乡。
送陈太学东归二首·其一
作者：卢龙云
朝代：明

自昔论交意，于今送远情。绸缪匪一日，许与见平生。肝胆堪相照，飞腾俟晚成。朔风吹雁候，江上片帆轻。
送陈太学东归二首·其二
作者：卢龙云
朝代：明

槐市秋飙急，兰舟越水长。桥门经术就，京国姓名香。业衍箕裘裔，心悬燕喜堂。春池归梦草，何似滞他乡。
送陈观察请告暂归温陵
作者：卢龙云
朝代：明

福星才傍岭云高，湖海元龙气尚豪。每到秋风偏忆鲙，更思凉月共持鳌。鹏抟暂息垂天羽，骥伏难辞历国劳。归去东山宁久卧，徵书即拟下蓬蒿。
送陈郡丞归闽
作者：卢龙云
朝代：明

何事移居到郭西，数函图籍一诗奚。蛮烟瘴雨行俱遍，宦思羁怀转自凄。两粤口碑今未改，百年心事古堪齐。归时莫恋渔矶约，天路旋看动马蹄。
送陶廷正出守邵武
作者：卢龙云
朝代：明

迢递双旌历万山，郡斋如在列仙间。溪回九曲青丝缆，峰拥七台碧玉环。千骑始看承帝眷，一麾聊且念民艰。不冤久矣闻廷尉，增秩行应对阙还。
送雷见之茂才归雄州
作者：卢龙云
朝代：明

骥足新开道路初，龙文旧识斗牛墟。行边览胜多佳句，在处探奇有异书。庾岭乡心梅已实，秦淮归棹柳方舒。再来定拟秋怀好，赋里玄言重起予。
送韩孟郁南还
作者：卢龙云
朝代：明

去年挟策上皇州，握手为君赋远游。今年舣棹江之涯，杯酒逢君还白下。三献楚玉犹未明，令人感慨倍关情。由来遇合苦不早，幸君始壮匪晚成。驽骀未敢轻骐骥，霜蹄得路终千里。斑衣且暂傍庭闱，贾勇还期复大举。中朝事业俱名贤，结客何须但少年。丈夫许与恒不小，飞扬意气凌苍天。
送韩孟郁春试
作者：卢龙云
朝代：明

清时难道少知音，入奏看君赋上林。吴苑未须怜紫玉，燕台元重结黄金。由来乐地因名教，谁识华园足会心。鹦鹉才高堪自爱，壮图端不误朝簪。
送顺德张使君迁苑马卿贰
作者：卢龙云
朝代：明

几载邢州政独奇，一方讴颂满褰帷。竹符幸借分三辅，麦瑞重看秀两岐。谁挽福星留卧辙，但悬卿月照前麾。他年太史收循吏，何似民间口作碑。
送高中甫春试兼寄仲子正甫时季子初为茂才
作者：卢龙云
朝代：明

握手河梁将送远，君家兄弟意堪亲。休论赵璧偿城晚，须信燕金结士频。海内时名三凤起，斗间剑气二龙新。到来欢极提携舞，花萼能辉紫陌春。
送高学谕致政还江右二首
作者：卢龙云
朝代：明

二载山城雨露初，薰风远道送征车。拂衣未是嫌官冷，垂橐无须问禄馀。邹鲁泽成桃李荫，苏湖经就草茅书。阶前玉树凌霄发，会有青藜共石渠。南来造士见功高，湖海元龙气尚豪。不为三鳣糜岁月，却随一鹤返林皋。归来满径犹松菊，别去环门自李桃。即拟宫衣荣彩服，何须白马恋青袍。
送高学谕致政还江右二首·其一
作者：卢龙云
朝代：明

二载山城雨露初，薰风远道送征车。拂衣未是嫌官冷，垂橐无须问禄馀。邹鲁泽成桃李荫，苏湖经就草茅书。阶前玉树凌霄发，会有青藜共石渠。
送高学谕致政还江右二首·其二
作者：卢龙云
朝代：明

南来造士见功高，湖海元龙气尚豪。不为三鳣糜岁月，却随一鹤返林皋。归来满径犹松菊，别去环门自李桃。即拟宫衣荣彩服，何须白马恋青袍。
送高孩之入贺长至
作者：卢龙云
朝代：明

云物登台庆履长，翩翩车骑客衣裳。心驰上国离南国，路绕他乡达故乡。此日送君同虎拜，到时趋陛近龙光。家园莫恋连枝会，须道怀人水一方。
送高正甫比部还朝时谳狱江北便道归省
作者：卢龙云
朝代：明

白云仙吏下蓬莱，笑索扬州雪里梅。作伴青春来昼锦，承欢綵服映霞杯。琼枝乍见庭阶集，芳草翻从驿路催。到处汀洲新绿满，喜供吟咏达金台。
送黄侍御之留都
作者：卢龙云
朝代：明

乍逢燕市酒，其奈别离同。道出青门远，声于白下雄。喜看车是鹭，争避马为骢。好结澄清侣，交章达汉宫。
送黄季文游皖潜兼寄刘明府
作者：卢龙云
朝代：明

海曲多名流，艺苑各驰骛。仆仆一黄生，汪汪亦叔度。五岳慕奇观，三都等作赋。华发渐盈颠，名山恒杖屦。驾言复西游，皖潜有佳趣。巍巍天柱间，山谷旧游处。胜迹属吾家，千古如旦暮。此地得神君，口碑方载路。挟刺何所投，依刘实倾注。岩穴普声施，青云藉攀附。
送黄礼甫令归安
作者：卢龙云
朝代：明

共是河阳吏，君先捧檄行。几人随粉署，数月得黄生。念此别离远，其如鄙吝萌。重逢在何日，奏最入燕城。
送黄达卿归延平
作者：卢龙云
朝代：明

黄生负奇尚，耻与流俗亲。好游恣览历，仆仆走风尘。弱冠弄柔翰，仿古逼其真。腰下芙蓉剑，烨烨出延津。佩此仗谁知，亲仁托善邻。一见如平生，莫逆超常伦。遗我双明珠，几席诚足珍。邂逅只须臾，言归及早春。握手何所道，衷曲难具陈。后会当何时，矫首道无因。
途中人日
作者：卢龙云
朝代：明

此日人同得，和风喜袭裳。无心誇綵胜，转眼逼年芳。池草知新绿，蹊花忆旧香。上林春更好，及早赋春阳。
道中口占二首
作者：卢龙云
朝代：明

回首丛台愿已违，蹉跎薄宦愧雄飞。微名在世无轻重，直道逢人有是非。捧檄重来强为亲，风涛湖海怅无津。贞心自古悲怀璞，宦业由来似积薪。
道中口占二首·其一
作者：卢龙云
朝代：明

回首丛台愿已违，蹉跎薄宦愧雄飞。微名在世无轻重，直道逢人有是非。
道中口占二首·其二
作者：卢龙云
朝代：明

捧檄重来强为亲，风涛湖海怅无津。贞心自古悲怀璞，宦业由来似积薪。
道出徐州值冰始泮莫兵宪助以舟役
作者：卢龙云
朝代：明

一骑南来雪里寒，风尘那有罄交欢。使君高谊谁当似，独客羁怀好自宽。波静吕梁冰始泮，春生淮海腊初残。乘流几日扁舟下，不记人间叹路难。
邑中槐树
作者：卢龙云
朝代：明

元非王相宅，庭下亦三槐。嫩绿盈春榭，繁阴覆夏台。政閒喧自息，吏散鸟堪来。阴德差无忝，他时莫浪猜。
邯郸才人嫁为厮养卒妇
作者：卢龙云
朝代：明

舍悲辞密亲，零泪忽如雨。惭愧诸姊妹，各各有处所。贱妾独何为，吞声谢俦侣。昔居繁盛时，今作卑微伍。俛首拜姑嫜，脉脉情难语。罗绮无复施，铅华不用诩。引分各所宜，贞心徒自许。君王若问妾，妾心应自苦。掖庭佳丽多，故人安足数。
邹太学筑堤防海乡人德之立石纪功为赋二首
作者：卢龙云
朝代：明

银浪兼天远，金堤历岁成。回澜过砥柱，拯溺遍群生。沧海将相变，污邪尽可耕。睹河思绩茂，况已颂如京。未遇占经济，家声旧度支。玄夷金授简，黎庶口为碑。下噀俱仓积，穷檐岂怨咨。公车他日对，堪作水衡司。
邹太学筑堤防海乡人德之立石纪功为赋二首·其一
作者：卢龙云
朝代：明

银浪兼天远，金堤历岁成。回澜过砥柱，拯溺遍群生。沧海将相变，污邪尽可耕。睹河思绩茂，况已颂如京。
邹太学筑堤防海乡人德之立石纪功为赋二首·其二
作者：卢龙云
朝代：明

未遇占经济，家声旧度支。玄夷金授简，黎庶口为碑。下噀俱仓积，穷檐岂怨咨。公车他日对，堪作水衡司。
郊居八咏 其一 廓处堂
作者：卢龙云
朝代：明

草野自寥廓，茅堂此隐沦。傍林驯鸟雀，开径剪荆榛。道路风尘息，烟霞岁月新。浮云随去住，别有一家春。
郊居八咏 其七 覆奕台
作者：卢龙云
朝代：明

玩世皆观奕，为园独有台。移枰依竹树，坐石拥蒿莱。先后宁遗算，输赢莫浪猜。解围常竟日，荜户约重开。
郊居八咏 其三 酿秫斋
作者：卢龙云
朝代：明

万事无过酒，壶觞日可亲。岩耕多种秫，村酿足娱宾。滴处愁随破，呼来态转新。醉乡于此觅，花落自成茵。
郊居八咏 其二 善息斋
作者：卢龙云
朝代：明

岁月疲奔走，归来却就安。吾庐知自爱，世路识俱难。偃仰但怀土，风波始息湍。图南嗟羽翼，聊作一枝看。
郊居八咏 其五 濯尘轩
作者：卢龙云
朝代：明
体裁：五言律诗

款段来城郭，缁尘不可挥。避喧循野径，访隐到林扉。曲水堪修禊，沧浪此振衣。风埃满天地，洞户有清晖。
郊居八咏 其五 濯尘轩
作者：卢龙云
朝代：明

款段来城郭，缁尘不可挥。避喧循野径，访隐到林扉。曲水堪修褉，沧浪此振衣。风埃满天地，洞户有清晖。
郊居八咏 其八 投辖井
作者：卢龙云
朝代：明

林泉偏引兴，杖屦喜相同。玩世多浮白，伤春几落红。棋弹花外雨，翰染竹间风。甘寂宁遗俗，留宾比孟公。
郊居八咏 其六 洗墨池
作者：卢龙云
朝代：明

雅爱临池诀，风流忆二王。毫端宁有彩，诗里祗添狂。洗砚冲鱼沫，操觚染树香。小亭宜醉墨，云影落方塘。
郊居八咏 其四 众芳亭
作者：卢龙云
朝代：明

不厌蓬蒿满，孤亭杂众芳。竹如三径绿，桂似小山苍。薋菉宁芜秽，松梅自雪霜。琴樽聊寄适，未拟百花庄。
郊居八咏·廓处堂
作者：卢龙云
朝代：明

草野自寥廓，茅堂此隐沦。傍林驯鸟雀，开径剪荆榛。道路风尘息，烟霞岁月新。浮云随去住，别有一家春。岁月疲奔走，归来却就安。吾庐知自爱，世路识俱难。偃仰但怀土，风波始息湍。图南嗟羽翼，聊作一枝看。万事无过酒，壶觞日可亲。岩耕多种秫，村酿足娱宾。滴处愁随破，呼来态转新。醉乡于此觅，花落自成茵。不厌蓬蒿满，孤亭杂众芳。竹如三径绿，桂似小山苍。薋菉宁芜秽，松梅自雪霜。琴樽聊寄适，未拟百花庄。款段来城郭，缁尘不可挥。避喧循野径，访隐到林扉。曲水堪修褉，沧浪此振衣。风埃满天地，洞户有清晖。雅爱临池诀，风流忆二王。毫端宁有彩，诗里祗添狂。洗砚冲鱼沫，操觚染树香。小亭宜醉墨，云影落方塘。玩世皆观奕，为园独有台。移枰依竹树，坐石拥蒿莱。先后宁遗算，输赢莫浪猜。解围常竟日，荜户约重开。林泉偏引兴，杖屦喜相同。玩世多浮白，伤春几落红。棋弹花外雨，翰染竹间风。甘寂宁遗俗，留宾比孟公。
郊居小集言怀
作者：卢龙云
朝代：明

廿载驱驰道路难，且因泉石息风湍。杯前日月真怀土，镜里星霜合弃官。生事菟裘宁厌薄，畏途滟滪不堪看。人间大有安閒地，曾见红尘上钓竿。
郊居答友人远讯二首
作者：卢龙云
朝代：明

故人千里问加餐，三径何如蜀道难。耕食已能轻五斗，无心随伴索长安。揽镜初看鬓有霜，閒身偏恋水云乡。匡山莫讶归来早，万卷于今足草堂。
郊居答友人远讯二首·其一
作者：卢龙云
朝代：明

故人千里问加餐，三径何如蜀道难。耕食已能轻五斗，无心随伴索长安。
郊居答友人远讯二首·其二
作者：卢龙云
朝代：明

揽镜初看鬓有霜，閒身偏恋水云乡。匡山莫讶归来早，万卷于今足草堂。
郊居集句十首
作者：卢龙云
朝代：明

问余何事栖碧山，世上浮名好是閒。自废田园今作主，了然尘土不相关。川原缭绕浮云外，风月依稀梦想间。惆怅知音难得见，暗期幽鸟去仍还。苦厌繁机少适怀，相将游戏绕池台。溪云杂雨来茅屋，堕蕊飘香入酒杯。老去诗篇浑漫兴，眼前人事祗堪哀。全真养素安吾分，海柳江花次第开。青山绿水共为邻，山色初明水色新。渐老更思深处隐，相逢谩叹路岐身。愁窥白发羞微禄，暂引寒泉濯远尘。故事悠悠不可问，酒杯难得是同人。林园幽事递相期，日暖风恬种药时。忽辨庞公栖隐处，却嫌陶令去官迟。人间稳路应无限，故国平居有所思。记得长安还欲笑，更将弦管醉东篱。竹里泉声百道飞，清溪一路踏花归。偶逢日者教求禄，曾向长生说息机。隔岸春云邀翰墨，洞门高阁霭馀晖。别来同说经过事，惆怅当时意两违。公门何事更相牵，独上高楼思渺然。养拙久判藏姓字，僻居惟爱近林泉。前江后岭通云气，万壑千岩锁翠烟。自笑无成今老大，日高窗下枕书眠。出处当时已熟筹，一尊风雨属渔舟。白云多处应频到，芳草何年恨即休。万里悲秋常作客，群公暇日坐销忧。林间扫石安棋局，不拟将心更养愁。小亭终日对幽丛，十载长安似梦中。内外忘怀能自适，驱驰卒岁亦何功。閒心不厌耕南亩，往事应须问塞鸿。达士招邀同笑傲，徘徊却忆酒壶空。阑干朝暮倚阴晴，散发林间万事轻。汀草岸花知节序，寒禽野水自纵横。转于文墨须留意，直欲渔樵过此生。卑散自知霄汉隔，五湖烟景有谁争。揣分非才合退藏，不离窗下见羲皇。青袍白马有何意，社酒寒灯乐未央。年貌暗随黄叶去，此心兼笑野云忙。悠悠物外身无事，莫倦连朝在醉乡。
郊居集句十首·其一
作者：卢龙云
朝代：明

问余何事栖碧山，世上浮名好是閒。自废田园今作主，了然尘土不相关。川原缭绕浮云外，风月依稀梦想间。惆怅知音难得见，暗期幽鸟去仍还。
郊居集句十首·其七
作者：卢龙云
朝代：明

出处当时已熟筹，一尊风雨属渔舟。白云多处应频到，芳草何年恨即休。万里悲秋常作客，群公暇日坐销忧。林间扫石安棋局，不拟将心更养愁。
郊居集句十首·其三
作者：卢龙云
朝代：明

青山绿水共为邻，山色初明水色新。渐老更思深处隐，相逢谩叹路岐身。愁窥白发羞微禄，暂引寒泉濯远尘。故事悠悠不可问，酒杯难得是同人。
郊居集句十首·其九
作者：卢龙云
朝代：明

阑干朝暮倚阴晴，散发林间万事轻。汀草岸花知节序，寒禽野水自纵横。转于文墨须留意，直欲渔樵过此生。卑散自知霄汉隔，五湖烟景有谁争。
郊居集句十首·其二
作者：卢龙云
朝代：明

苦厌繁机少适怀，相将游戏绕池台。溪云杂雨来茅屋，堕蕊飘香入酒杯。老去诗篇浑漫兴，眼前人事祗堪哀。全真养素安吾分，海柳江花次第开。
郊居集句十首·其五
作者：卢龙云
朝代：明

竹里泉声百道飞，清溪一路踏花归。偶逢日者教求禄，曾向长生说息机。隔岸春云邀翰墨，洞门高阁霭馀晖。别来同说经过事，惆怅当时意两违。
郊居集句十首·其八
作者：卢龙云
朝代：明

小亭终日对幽丛，十载长安似梦中。内外忘怀能自适，驱驰卒岁亦何功。閒心不厌耕南亩，往事应须问塞鸿。达士招邀同笑傲，徘徊却忆酒壶空。
郊居集句十首·其六
作者：卢龙云
朝代：明

公门何事更相牵，独上高楼思渺然。养拙久判藏姓字，僻居惟爱近林泉。前江后岭通云气，万壑千岩锁翠烟。自笑无成今老大，日高窗下枕书眠。
郊居集句十首·其十
作者：卢龙云
朝代：明

揣分非才合退藏，不离窗下见羲皇。青袍白马有何意，社酒寒灯乐未央。年貌暗随黄叶去，此心兼笑野云忙。悠悠物外身无事，莫倦连朝在醉乡。
郊居集句十首·其四
作者：卢龙云
朝代：明

林园幽事递相期，日暖风恬种药时。忽辨庞公栖隐处，却嫌陶令去官迟。人间稳路应无限，故国平居有所思。记得长安还欲笑，更将弦管醉东篱。
郊行值雨
作者：卢龙云
朝代：明

避暑寻幽壑，乘閒到野亭。风声动林薄，雨气入郊坰。尘外欣沾洒，吟边豁性灵。行行归路晚，酒态已全醒。
郑烈妇
作者：卢龙云
朝代：明

结发事君子，止愿同餔糜。丈夫志万里，一别几经时。山川修以阻，会面安可知。妇姑相对守，菽水甘如饴。多谢邻家妇，测我心所私。堪恨里中少，谓我心可移。妾心谅匪石，一死安足辞。舍生以明志，千载令人悲。
郑生偕行自闽远来索赠二首
作者：卢龙云
朝代：明

昔游闽岭外，无地不菁莪。业自承家远，书因诣阙多。云霄看健翮，雨露出新柯。藏器年来久，程功近若何。绿鬓年华始，青襟誉逮时。三冬元易足，一字愧难师。旧里皆通德，新篇几白眉。秋风鹏运早，九万正堪期。
郑生偕行自闽远来索赠二首·其一
作者：卢龙云
朝代：明

昔游闽岭外，无地不菁莪。业自承家远，书因诣阙多。云霄看健翮，雨露出新柯。藏器年来久，程功近若何。
郑生偕行自闽远来索赠二首·其二
作者：卢龙云
朝代：明

绿鬓年华始，青襟誉逮时。三冬元易足，一字愧难师。旧里皆通德，新篇几白眉。秋风鹏运早，九万正堪期。
郑生善仪索赠赋此留别
作者：卢龙云
朝代：明

谢家兰玉异恒儿，何必逢人说项斯。世泽尚传通德里，文名初起论材时。漫称小友惭吾长，敢说君侯命所司。此别春风自桃李，早看雨露发华滋。
郝太学侍亲赴阙便道还晋
作者：卢龙云
朝代：明

新从帝里冠裳会，远赴亲闱定省来。绿鬓喜沾朝命早，斑衣全仗旅怀开。梯航正入中邦赋，裘马齐荣上国回。最是汾阳风土接，归家犹及柏为杯。
都门僧舍答黄汝纶岁暮述怀之作
作者：卢龙云
朝代：明

相逢衣袂满缁尘，总是天涯一旅人。幸舍岂孤弹铗客，玄林空笑宰官身。吟馀白雪年垂暮，颂入青阳岁又新。即道淹留家万里，可能虚度帝城春。
都门赠马平俞生
作者：卢龙云
朝代：明

二十年前忆柳州，论文当日几相投。积薪似我方沦落，抱玉如君亦滞留。再出尚图怜故剑，重逢更欲赠吴钩。匆匆又作都门别，莫向桑榆薄晚收。
都门送袁敬德之任英州二首
作者：卢龙云
朝代：明

去岁珠江湄，别君来帝城。今岁长安陌，送尔复南行。丈夫志四海，安惮劳此生。浈阳风土美，千叠暮山青。如何能久系，早发入承明。新知初握手，相送出城隅。王程不敢缓，立马能须臾。念兹非久隔，离颜强自舒。何时当来还，与子极欢娱。春风回帝里，游历任所如。
都门送袁敬德之任英州二首·其一
作者：卢龙云
朝代：明

去岁珠江湄，别君来帝城。今岁长安陌，送尔复南行。丈夫志四海，安惮劳此生。浈阳风土美，千叠暮山青。如何能久系，早发入承明。
都门送袁敬德之任英州二首·其二
作者：卢龙云
朝代：明

新知初握手，相送出城隅。王程不敢缓，立马能须臾。念兹非久隔，离颜强自舒。何时当来还，与子极欢娱。春风回帝里，游历任所如。
都门送赵明府之琼山
作者：卢龙云
朝代：明

黄金台下忆琼台，万里须君保障哉。栖棘南陲新凤羽，空群北冀旧龙媒。琴鸣流水潮声入，剑拂清霜蜃气开。观海不须愁望远，飞凫容易日边来。
鄱阳湖二首
作者：卢龙云
朝代：明

极目烟波接远天，王师曾此驻楼船。帆樯上下因风候，犹似扬澜大阅年。挂帆飞指落星湾，四顾湖光荻苇间。王气千年应不散，紫云高处是匡山。
鄱阳湖二首·其一
作者：卢龙云
朝代：明

极目烟波接远天，王师曾此驻楼船。帆樯上下因风候，犹似扬澜大阅年。
鄱阳湖二首·其二
作者：卢龙云
朝代：明

挂帆飞指落星湾，四顾湖光荻苇间。王气千年应不散，紫云高处是匡山。
醴泉井有引
作者：卢龙云
朝代：明

二仪崇秩祀，俯仰见嘉祯。圣德通灵贶，明禋遇礼成。金盘仁泽美，玉窦乳流清。芳润馀应远，沾濡及众生。
重过郊居有感
作者：卢龙云
朝代：明

自出郊居日，风尘涉旅途。颜知芳杜厚，迹以菉薋芜。花鸟何常主，琴尊非故吾。重来呼旧侣，别是酒家胡。
重阳前一日林希平民部招饮丛桂山房时桃花与菊并开亦奇事也诗纪之二首
作者：卢龙云
朝代：明

未约龙山饮，先攀桂树丛。人俱白社客，地似碧云宫。菊艳今应紫，桃花亦自红。阳和偏有意，晚暮喜春同。地主多招赏，花神故献奇。林风吹旷莽，海月照涟漪。秉烛因清夜，移樽傍曲池。茱萸明日酒，孰与此中宜。
重阳前一日林希平民部招饮丛桂山房时桃花与菊并开亦奇事也诗纪之二首·其一
作者：卢龙云
朝代：明

未约龙山饮，先攀桂树丛。人俱白社客，地似碧云宫。菊艳今应紫，桃花亦自红。阳和偏有意，晚暮喜春同。
重阳前一日林希平民部招饮丛桂山房时桃花与菊并开亦奇事也诗纪之二首·其二
作者：卢龙云
朝代：明

地主多招赏，花神故献奇。林风吹旷莽，海月照涟漪。秉烛因清夜，移樽傍曲池。茱萸明日酒，孰与此中宜。